
Budskab  fra  Det  øverste  Præsidentskab 

EFTERLEV 
FRELSERENS 
LÆRDOMME 

IM.  Eldon  Tanner 


Aldrig  har  der  i  vor  tid  været  større 
behovfor  at  menneskene  omven- 
der sig  og  lever  som  Jesus  Kristus  lærte 
os  at  vi  skal  leve.  Man  behøver  blot  at 
læse  dagens  aviser,  lytte  til  radioen 
eller  tale  med  andre,  for  at  se  hvor 


fortvivlet  verdens  situation  er,  og  hvor 
store  vore  nationale  og  personlige 
problemer  er. 

„Hvad  fører  det  dog  til"  kan  vi 
spørge.  Hvad  er  det  der  sker  med 
verdens  ledere  som  bringer  os  i  en 
sådan  situation?  Hvor  har  vi  fejlet? 

Svaret  kan  findes  ved  at  undersøge 
principperne  i  Jesu  Kristi  evangelium, 
og  hvorledes  vi  undlader  at  indrette 
vort  liv  efter  de  sandheder  der  findes 
deri.  Det  er  hver  enkelts  ansvar  at  leve 
på  en  sådan  måde  at  vor  retfærdige 
indflydelse  vil  påvirke  andre  som,  når 
de  ser  vore  gode  gerninger,  vil  ledes  til 
at  prise  vor  Fader  i  Himmelen.  Vi  har 
ofte  hørt  at  hvis  det  onde  skal  fejre 
triumf,  skal  de  gode  mænd  blotforhol- 
de  sig  passive. 

Med  fem  millioner  medlemmer  i  vor 
verdensomspændende  kirke  skal  og 
kan  vi  øve  en  god  indflydelse  i  verden 
hvis  hvert  medlem  lever  som  Jesus 
Kristus  lærte  os.  Hvornår  lærer  vi  at 
man  kun  kan  undfly  straf  og  evig 
udelukkelse  fra  Kristi  nærhed  ved  at 
acceptere  ham  som  vor  Frelser  og 
holde  hans  bud?  Når  vi  indser  at  han 
gav  sit  liv  for  os  på  grund  af  sin 
overvældende  kærlighed  til  alle  men- 
nesker bør  vi  med  al  vor  styrke  stræbe 
efter  at  vise  ham  vor  kærlighed  og 
taknemlighed  ved  at  acceptere  ham  og 
hans  ord,  ikke  ved  at  forkaste  det. 

Lad  os  se  på  hvad  han  sagde  mens 
han  var  blandt  os.  I  bjergprædikenen 
sagde  han:  „Derfor:  den,  der  bryder  et 
af  de  mindste  blandt  disse  bud  og 
lærer  menneskene  således,  han  skal 
kaldes  den  mindste  i  Himmeriget;  men 
den,  der  holder  dem  og  lærer  andre 
dem,  han  skal  kaldes  stor  i  Himmeriget. 

Thi  jeg  siger  jer:  hvis  jeres  retfærdig- 
hed ikke  overgår  de  skriftkloges  og 
farisæernes,  kommer  I  slet  ikke  ind  i 
Himmeriget."  [Mattæus  5:19-20]. 


Det  er  hver  enkelts 
ansvar  at  leve  på  en 

sådan  måde  at  vor 

retfærdige  indflydelse 

vil  påvirke  andre. 


I  den  samme  prædiken  sagde  han 
senere: 

„Derfor,  alt  hvad  I  vil,  at  menneske- 
ne skal  gøre  mod  jer,  det  samme  skal  I 
gøre  mod  dem;  thi  sådan  er  loven  og 
profeterne. 

Gå  ind  ad  den  snævre  port;  thi  vid  er 
den  port  og  bred  den  vej,  som  fører  til 
fortabelsen,  og  mange  er  de,  der  går 
ind  ad  den; 

Og  snæver  er  den  port  og  trang  den 
vej,  som  fører  til  livet,  og  få  er  de,  der 
går  ind  ad  den."  [Mattæus  7:12-14]. 

Og  som  afslutning  på  sin  prædiken 
sagde  han: 

„Derfor:  enhver,  der  hører  de  ord, 
jeg  her  har  sagt,  og  handler  efter  dem, 
han  ligner  en  klog  mand,  som  byggede 
sit  hus  på  klippegrund. 

Og  regnen  styrtede  ned,  og  vindene 
blæste  og  kastedes  mod  det  hus,  men 
det  faldt  ikke;  thi  dets  grundvold  var 
lagt  på  klippen. 

Men  enhver,  der  hører  de  ord,  jeg 
her  har  sagt,  og  ikke  handler  efter  dem, 
ligner  en  dåre,  som  byggede  sit  hus  på 
sand. 

Og  regnen  styrtede  ned,  og  vand- 
strømmene kom,  og  vindene  blæste  og 
slog  imod  det  hus;  og  det  faldt,  og  dets 
fald  var  stort. 

Og  det  skete,  da  Jesus  var  færdig 
med  at  tale  disse  ord,  var  folkeskarerne 
slået  af  forundring  over  hans  lære; 

thi  han  lærte  dem  som  en,  der  har 
myndighed,  og  ikke  deres  skriftkloge." 
[Mattæus  7:24-29]. 

Det  er  meget  interessant  at  læse 
Mattæus'  beretning  om  begivenhe- 
derne omkring  Jesus,  og  hans  lære. 
Man  ser  tydeligt  at  han  kun  havde  ét 
for  øje.  Hvorledes  kan  nogen  læse 
skrifterne  uden  at  indse  at  Kristi  mis- 


sion var,  ganske  som  han  sagde  så 
mange  gange  ved  flere  forskellige 
lejligheder:  ,,.  .  .  at  tilvejebringe  udø- 
delighed og  evigt  liv  for  mennesket"? 
[Moses  1:39].  Dette  skulle  vi  opnå  ved 
at  praktisere  princippet  om  at  elske 
ham  og  hans  Fader  og  hinanden.  Hver 
eneste  belæring  han  fremsatte  var 
beregnet  til  at  gøre  menneskene  lykke- 
ligere og  deres  liv  rigere,  med  det 
endeligeformål  at  opnå  evigt  liv  i  Guds 
nærhed.  Hvorfor  risikerer  så  mange  at 
snyde  sig  selv  for  denne  arv  ved  at 
ignorere  eller  undlade  at  gøre  sig 
fortjent  til  de  velsignelser  der  er  lovet 
de  trofaste? 

Når  vi  læser  Mattæus'  beretning  ser 
vi  hvorledes  Kristus  belærer  sine  tolv 
udvalgte,  byder  de  ugudelige  at  om- 
vende sig,  underviser  skarerne  med 
lignelser  og  prædikener,  helbreder  de 
syge,  oprejser  de  døde,  og,  for  at  sige 
det  kort,  går  rundt  og  gør  godt.  Han 
organiserede  sin  kirke,  advarede  mod 
et  frafald,  gjorde  det  færdigt  som  hans 
Fader  havde  sendt  ham  for  at  gøre, 
blev  korsfæstet,  begravet  og  opstod  - 
alt  sammen  noget  der  var  blevet  forud- 
sagt af  ham  selv  og  de  tidligere  profe- 
ter. 

Alle  disse  ting  skete,  og  som  profe- 
terne havde  forudsagt  kom  der  en 
genoprettelse  af  Jesu  Kristi  evange- 
lium med  den  samme  organisation 
som  fandtes  i  den  oprindelige  kirke. 
Både  det  gamle  og  det  ny  testamente 
taler  om  en  genoprettelse  og  fremkom- 
sten af  Mormons  Bog. 

Kort  efter  organiseringen  af  Jesu 
Kristi  Kirke  af  Sidste  Dages  Hellige 
opstillede  Joseph  Smith  de  punkter 
der  blev  kaldt  trosartiklerne.  Her  sam- 
menfattede han  kirkens  tro,  der  var  helt 


Ideer  til  hjemmelærere 


Nogle  punkter  der 
kan  lægges  vægt  på 

Hvis  du  synes  kan  du  nævne 
disse  punkter  under  samtalen 
ved  dit  besøg: 

1 .  Enhver  af  de  lær- 
domme Frelseren  stod  for  var 
beregnet  på  at  gøre  menne- 
skene lykkeligere  og  deres  til- 
værelse rigere  med  det  endeli- 
ge løfte  om  evigt  liv  i  Guds 
nærvær. 

2.  Vi  må  passe  på  ikke 
at  snyde  os  selv  for  vores  evi- 
ge arv  ved  at  overse  eller  lade 
være  med  at  kvalificere  os  til 
de  velsignelser  som  er  lovet  de 
trofaste. 

3.  Vi  er  nødt  til  påny  at 
undersøge  vor  levevis  og  be- 
slutte os  til  at  holde  budene. 

4.  Vi  bør  af  hele  vort 
hjerte  længes  at  vise  frelseren, 
gennem  vor  tro  og  gerninger, 
hvor  meget  vi  påskønner 


de  forfærdelige  lidelser  han 
måtte  udholde,  for  at  vi  kunne 
blive  frelst  fra  vore  synder  og 
opstå  fra  graven. 


Hjælp  til  diskussionen 

1 .  Fortæl  om  dine  per- 
sonlige følelser  eller  oplevelser 
angående  det  at  efterleve  Frel- 
serens belæringer.  Bed  fami- 
liens medlemmer  om  at  fortæl- 
le om  sine  oplevelser  eller  fø- 
lelser om  dette. 

2.  Findes  der  skrift- 
stedshenvisninger  i  denne  arti- 
kel som  familien  kunne  læse 
højt  og  diskutere? 

3.  Ville  diskussionen 
blive  bedre  hvis  man  hen- 
vendte sig  til  familiens  over- 
hovede før  besøget?  Er  der  et 
budskab  fra  kvorumslederen 
eller  biskoppen  til  familiens 
overhovede  om  Frelserens  be- 
læringer? 


i  overensstemmelse  med  de  lærdomme 
Frelseren  gav  da  han  levede  blandt 
menneskene. 

I  den  trettende  og  sidste  trosartikel 
finder  vi  en  smuk  erklæring  om  det  vi 
tror  på,  i  følgende  ord: 

„Vi  tror,  at  vi  må  være  ærlige, 
sandfærdige,  kyske,  velgørende  og 
dydige  og  gøre  godt  mod  alle.  I 
virkeligheden  kan  vi  sige,  at  vi  følger 
Paulus'  formaning:  Vi  tror  alt,  vi  håber 
alt,  vi  har  udholdt  meget  og  håber  at 
kunne  udholde  alt.  Vi  tragter  efter  alt, 
hvad  der  er  dydigt,  elskeligt,  hvad  der 
har  godt  lov  eller  er  prisværdigt." 

I  denne  udtalelse  findes  alle  de 
guddommelige  egenskaber  som  Frel- 
seren levede  sit  liv  efter  og  som  han  så 
tappert  underviste  andre  i.  Vi  får  vore 
børn  til  at  lære  disse  trosartikler  uden- 
ad, vore  missionærer  har  dem  stående 
på  deres  visitkort  og  vi  citerer  dem 
regelmæssigt  for  venner  og  undersø- 
gere fordi  vi  er  stolte  over  at  tilhøre  en 
organisation  med  så  høje  idealer. 

Men  i  hvor  høj  grad  har  vi  forpligtet 
os  til  oprigtigt  og  ærligt  at  efterleve 
hvad  vi  forkynder?  Vi  er  nødt  til  hver 
især  påny  at  ransage  vor  livsførelse  og 
beslutte  os  til  at  holde  budene  og  være 
et  eksempel  på  retfærdighed  samt  øve 
en  god  indfydelse  i  en  problemfyldt 
verden.  Vi  kan  ikke  nøjes  med  at  være 
næsten  ærlige,  til  dels  kyske  eller 
dydige,  eller  halvhjertet  gavmilde.  Vi 
må  hellige  os  sagen  fuldtud.  Vi  har 
brug  for  en  holdningsændring.  Vi  er 
nødt  til  at  støtte  hinanden  i  stedet  for  at 
bagtale  hinanden  og  være  skadefro 
eller  gribe  til  sladder  i  en  ond  hensigt. 
Med  hensyn  til  kommunens  og  landets 
politik  er  det  særlig  nødvendigt  at  vi 
vælger  gode,   ærlige   repræsentanter 


der  vi  I  kæmpe  for  retfærdighedens  sag, 
og  således  bør  vi  glemme  partiforhold 
og  arbejde  sammen  til  alles  fælles 
bedste.  Vi  bør  som  vi  siger  det:  „Tragte 
efter  alt,  hvad  der  er  dydigt,  elskeligt, 
hvad  der  har  godt  lov  eller  er  prisvær- 
digt." 

Lad  os  følge  de  ord  Kristus  sagde  da 
han  henvendte  sig  til  de  skriftkloge  og 
farisæerne: 

„Dette  folk  ærer  mig  med  læberne; 
men  deres  hjerte  er  fjernt  fra  mig. 

Det  er  forgæves,  de  dyrker  mig,  når 
de  fører  lærdomme,  som  kun  er  men- 
neskebud." 

Og  han  kaldte  folkeskaren  til  sig  og 
sagde  til  dem:  „Hør  og  forstå:  Ikke  det, 
der  går  ind  i  munden,  gør  mennesket 
urent,  men  det,  der  går  ud  af  munden, 
det  gør  mennesket  urent."  [Matt. 
15:8-11]. 

Mattæus  har  også  berettet  om  det 
spørgsmål  der  blev  stillet  af  den  fari- 
sæer der  forsøgte  at  friste  Jesus,  idet 
han  spurgte: 

„Mester,  hvilket  bud  i  loven  er  det 
største?" 

Han  svarede  ham:  „Du  skal  elske 
Herren  din  Gud  af  hele  dit  hjerte,  af 
hele  din  sjæl  og  af  hele  dit  sind. 

Dette  er  det  største  og  første  bud. 

Der  er  et  andet  som  er  dette  ligt: ,  Du 
skal  elske  din  næste  som  dig  selv. 

På  disse  to  bud  hviler  hele  loven  og 
profeterne.'"  [Matt.  22:36-40]. 

Hvis  vi  går  videre  til  det  23.  og  det 
24.  kapitel  i  Mattæus  Evangeliet  kan  vi 
læse  om  de  prøvelser  og  ulykker  der  vil 
gå  forud  for  Kristi  andet  komme.  Der- 
som vi  kan  fornemme  ånden  i  hans 
inderlige  bønner  og  overvældende 
kærlighed  til  os  bør  vi  af  hele  vort  hjerte 
længes  efter  at  vise  frelseren,  gennem 


Vi  medlemmer  af 

hans  kirke  arbejder 

alle  sammen  for  fred, 

for  en  bedre 

tilværelse  for  os  og 

vore  børn,  ...  for  at 

holde  hans  bud. 


vor  tro  og  gerninger,  hvor  meget  vi 
påskønner  de  forfærdelige  lidelser  han 
måtte  udholde,  for  at  vi  kan  blive  frelst 
fra  vore  synder  og  opstå  fra  graven. 

Kan  I  fornemme  hans  store  kærlig- 
hed i  det  han  sagde: 

„Jerusalem,  Jerusalem!  Du,  som 
ihjelslår  profeterne  og  stener  dem,  der 
er  sendt  til  dig!  hvor  ofte  har  jeg  ikke 
villet  samle  dine  børn,  som  hønen 
samler  kyllingerne  under  sine  vinger! 
og  I  ville  ikke. 

Se,  jeres  hus  bliver  forladt  og  over- 
ladt til  jer  selv! 

Thi  jeg  siger  jer:  fra  nu  af  skal  I  ikke 
se  mig,  før  den  tid  kommer,  da  I  siger: 
,Velsignet  være  den,  som  kommer,  i 
Herrens  navn!'"  [Matt.  23:37-39]. 

Vi  medlemmer  af  hans  kirke  arbejder 
alle  sammen  for  fred,  for  en  bedre 
tilværelse  for  os  og  vore  børn,  for 
tryghed  og  sikkerhed,  for  at  få  styrke  til 
at  sejre  og  leve  som  Gud  ønsker  vi  skal 
og  for  at  holde  hans  bud.  Hvad  skal  vi 
gøre? 

„Det  er  dig  der  skal  bygge  en  bedre 
verden,"  sagde  Gud. 

Og  jeg  svarede:  „Hvordan?" 

„Verden  er  så  enorm  og  på  sådan  et 
indviklet  plan, 

mens  jeg  kun  er  lille  og  kan  slet  intet 
gøre." 

Men  Gud  i  sin  visdom  sagde  blot: 
„Begynd  at  gøre  dig  selv  bedre."  □ 


Denne  tale  blev  forberedt  af  president 
Tanner  en  måned  før  hans  død  den 
27.  november  1982. 


Spørgsmål  og  svar 

Spørgsmål  af  almindelig  interesse  besvaret  som  vejledning,  ikke  som  en 
officiel  tilkendegivelse  af  kirkens  politik. 


Spørgsmål: 
Der  er  så  mange 
menneskelige  lidelser  i 
verden  i  dag.  Hvorfor 
indleder  kirken  ikke  en 
kampagne,  så  sulten  i 
verden  kan  få  ende  og  de 
nødstedtes  lidelser  kan 
blive  lettet? 


Edward  L .  So  per 


Svar: 

Edward  L.  Soper, 

der  er  områdeleder  indenfor 

velfærdstjenesten  i  De 

sydøstlige  forenede  Stater. 


Det  er  opmuntrende  at  fornem- 
me den  omsorg  for  de  dårligt  stil- 
lede som  ligger  i  dette  spørgsmål. 
Jeg  er  sikker  på  at  mange  af  læ- 
serne deler  denne  omsorg. 

I  behandlingen  af  dit  spørgsmål 
vil  jeg  gerne  have  at  du  skal 
forstå  at  det  bedste  redskab  til  at 
lette  lidelser  er  evangeliet  i  sig 
selv.  En  omvendelse  til  evangeliet 
vil  i  den  grad  fremme  lindringen 
og  fremgangen  for  de  mennesker 
der  efterlever  dets  forskrifter,  at 
såvel  timelige  som  åndelige  mi- 
rakler vil  finde  sted  i  disse  men- 
neskers tilværelse.  Det  var  denne 
sandhed  der  fik  præsident  Spen- 
cer W.  Kimball  til  at  sige  følgende 
i  1974: 

„Jeg  glemmer  aldrig  da  jeg  gik 
gennem  gaderne  i  Calcutta  i  Ind- 
ien og  så  de  mange  forsultne 


mennesker  .  .  .  jeg  glemmer  aldrig 
da  vi  stod  på  5.  sal  i  et  stort  hotel 
i  Calcutta  og  kiggede  ned  i  side- 
gaden på  disse  mennesker  i  deres 
tynde  påklædning,  nogle  få  af 
dem  lå  på  fortovene  .  .  .  uden  et 
sted  at  gå  hen,  intet  at  spise  og 
intet  sted  at  søge  ly  .  .  .  jeg  så 
hvordan  det  begyndte  at  regne  og 
jeg  så  hvordan  disse  mennesker 
trak  sig  lidt  længere  tilbage  for  at 
søge  ly  under  et  lille  halvtag.  Jeg 
så  hvordan  folk  i  Peru  led,  og  én 
af  pressefolkene  bebrejdede  os  en 
dag  at  vi  ikke  tog  os  af  alle  disse 
stakkels  mennesker.  , Hvorfor  rej- 
ser I  rundt  i  verden  og  gør  alt  det 
I  gør  uden  at  tage  jer  af  disse 
mennesker?'  spurgte  han.  Jeg 
svarede:  ,Det  vil  du  have  svært 
ved  at  forstå.  Hvis  disse  menne- 
sker ville  acceptere  Jesu  Kristi 
evangelium,  så  er  der  et  program 
hvorved  de  kunne  få  hjælp  og 
deres  lidelser  ville  blive  lindret.  De 
ville  kunne  leve  under  rimelige 
forhold  i  deres  hjem  og  få  en  for- 
nuftig tilværelse.' 

Og  det  er  rigtigt,  søskende.  Jeg 
mener  at  evangeliet  er  løsningen 
på  hele  verdens  problemer,  hvis  vi 
går  tilstrækkelig  ind  for  det,  kan  vi 
ved  forenede  anstrengelser  løse 
dem.  Og  det  er  derfor  vi  gør  så 
meget  ud  af  missioneringen,  for  at 
vi  lidt  efter  lidt  kan  få  evangeliet 
ud  til  alle  mennesker  .  .  .  Evange- 
liet om  at  hjælpe  de  fattige,  om  at 
tage  sig  af  mennesker  der  er  min- 
dre heldigt  stillede  end  vi  selv." 
[Uddrag  af  velfærdstjenestemødet 


den  5.  okt.  1974,  s.  18-19]. 

Da  præsident  Harold  B.  Lee  i 
1 930-erne  var  stavspræsident  gav 
Det  øverste  Præsidentskab  ham  til 
opgave  at  udarbejde  et  program 
som  omhandlede  de  problemer  du 
netop  har  nævnt. 

Om  dette  sagde  præsident  Lee: 

„Jeg  søgte  Herren  ...  og  jeg 
fik  også  noget  af  ham.  Min  første 
tanke  var:  , Hvilken  slags  organisa- 
tion har  vi  brug  for,  for  at  kunne 
gøre  dette?'  Og  jeg  begyndte  at 
tænke  på  at  opstille  noget  i  ret- 
ning af  det  verden  havde  opstillet, 
og  jeg  modtog  ét  af  de  mest  fun- 
damentale vidnesbyrd  om  værdien 
af  kirkens  præstedømme.  Det  var 
som  om  Herren  sagde  til  mig:  ,.  .  . 
I  har  ikke  brug  for  en  anden  orga- 
nisation. Jeg  har  givet  jer  den 
mest  storslåede  organisation  der 
findes  på  jordens  overflade.  Der 
findes  ikke  noget  større  end  præ- 
stedømmets organisation.  Det 
eneste  du  behøver  at  gøre  i  ver- 
den er  at  få  præstedømmet  til  at 
fungere.  Det  er  det  hele.'"  [Ud- 
drag af  velfærdstjenestens  land- 
brugsmøde,  den  3.  okt.  1970,  s. 
20]. 

Med  dette  i  tankerne  er  det 
godt  at  vide  at  kirken  og  dens 
kring  26  lande  rundt  omkring  i 
verden. 

medlemmer  er  så  direkte  engage- 
ret i  arbejdet  på  at  forebygge  og 
lindre  lidelser.  Selv  om  kirken  har 
et  venskabeligt  samarbejde  med 
offentlige  og  private  foretagender 
i  denne  sag,  så  udføres  vort  arbej- 

de  gennem  kirkens  etablerede 
præstedømmeorganisation. 

Der  hvor  kirken  er  veletableret 
administrerer  præstedømmet  vel- 
færdstjenestens  midler  i  stort  om- 
fang. Mange  af  de  mennesker  der 
lever  i  dyb  fattigdom  såvel  som 
de  tusinder  der  blot  har  midlerti- 
dige vanskeligheder,  får  hvert 
eneste  år  hjælp  gennem  biskop- 
pernes forrådshuse,  Deseret  Indu- 
stries, arbejdsanvisningen  og  sid- 
ste dages  helliges  socialtjeneste. 
Hjælpekilderne  og  hjælpen  tilpas- 
ses forhold  og  behov  efter  kirkens 
formåen  og  står  til  rådighed  for 
enhver  som  er  villig  til  at  efterleve 
de  principper  efter  hvilken  hjæl- 
pen bliver  givet. 

I  kirkens  større  områder  har 
biskopper  og  grenspræsidenter 
adgang  til  fasteofferfond  samtidig 
med  at  de  lokale  medlemmer  med 
forenede  anstrengelser  afhjælper 
behov  og  lidelser.  Derudover  har 
2.500  søstre  samt  ældre  menne- 
sker og  ægtepar  virket  som  fuld- 
tidsmissionærer  i  velfærdstjene- 
sten  i  løbet  af  de  sidste  1 2  år.  For 
tiden  er  der  mere  end  600  der  ar- 
bejder i  sådanne  missioner  i  om- 

I  næsten  alle  disse  områder  er 
medlemmer  og  missionærer  direk- 
te engageret  i  kampagner  som 
dem  du  foreslår.  Disse  missionæ- 
rer har  oprettet  kurser  om  sund- 
hed og  ernæring  i  skolerne;  de 
har  hjulpet  til  en  bedre  lægefor- 
sorg; de  har  gennem  medierne 
påbegyndt  landsdækkende  ka- 
mpagner om  sygdomme  og  dårlig 


ernæring;  de  har  iværksat  syge- 
hjælpsklinikker,  workshops,  semi- 
narer, undervisning  og  sundhed- 
sudstillinger  der  er  nået  ud  til  mil- 
lioner af  mennesker;  de  har  opfor- 
dret til  at  anlægge  tusindvis  af 
private  haver;  belært  om  hjemme- 
forråd  og  god  ernæring;  og  styr- 
ket præstedømmets  og  hjælpefo- 
reningens ledere  og  medlemmer  i 
evnen  til  at  forebygge  og  behand- 
le lidelser. 

Kirken  har  også  sørget  for 
hjælp  når  der  er  indtruffet  kata- 
strofer og  ulykker.  Fra  de  senere 
år  kan  f.eks.  nævnes  den  hjælp 
der  blev  givet  efter  oversvømmel- 
serne i  Californien  og  i  Idaho,  i 
forbindelse  med  orkaner  i  De  sy- 
døstlige forenede  Stater  og  når 
der  har  været  jordskælv  i  Nicara- 
gua, Peru,  Guatemala  og  Argenti- 
na. Du  vil  måske  også  være  inter- 
esseret i  at  høre  hvordan  kirken 
desuden  har  skaffet  mad,  midlerti- 
dig husly,  tøj,  sengetøj  og  værktøj 
til  Guatemala  og  hjulpet  familier 
med  at  bygge  over  400  nye  jord- 
skælvssikrede huse.  I  Argentina  er 
der  desuden  bygget  huse  til  man- 
ge mennesker  der  har  mistet  deres 
hjem. 

Disse  og  flere  andre  ting  gøres 
af  medlemmerne  privat  og  af  kir- 
ken for  at  lindre  og  forebygge  sult 
og  lidelser  rundt  omkring  i  ver- 
den, men  ikke  ret  mange  af  disse 
betydningsfulde  tjenesteydelser 
bliver  offentligt  kendt.  Jeg  ved 
f.eks.  at  der  er  oprettet  et  lægebi- 
bliotek i  Samoa  og  Tonga;  der  er 


indrettet  en  fødeklinik  på  et  ho- 
spital i  Chile;  der  er  skabt  grund- 
lag for  at  støtte  undersøgelser  til 
gavn  for  børns  sundhed  over  hele 
verden;  og  jeg  har  hørt  en  beret- 
ning om  hvordan  frivillige  har  gi- 
vet lægehjælp  og  undervisning  til 
underudviklede  lande. 

Kirkens  medlemmer  har  be- 
stemt vist  sig  værdige  til  den  tillid 
som  præsident  Kimball  har  ud- 
trykt: „Jeg  er  ikke  bekymret  for  at 
kirkens  medlemmer  ikke  skulle 
reagere  når  de  hører  om  nød  og 
elendighed,  lige  så  lidt  som  jeg  er 
bekymret  for  at  de  ikke  skulle  op- 
dage en  sådan  nød."  [Til  regio- 
nalrepræsentanternes seminar, 
den  29.  sept.  1978], 

Selv  om  kirken  og  mange  af 
dens  medlemmer  virkelig  er  enga- 
geret i  arbejdet  for  at  lindre  sult 
og  lidelser,  så  er  det  vigtigt  at  vi 
allesammen  bliver  ved  med  at  be- 
kymre os  for  folk  i  nød.  Den  reak- 
tion som  udvises  af  dem  der,  når 
de  bliver  opmærksomme  på  at 
andre  hjælper,  sætter  sig  tilbage  i 
deres  lænestol  fordi  ,det  ordner 
de  andre',  virker  mere  grelt  end 
om  nogen  dør  af  deres  lidelser. 

Vi  har  allesammen  fået  mulig- 
hed for  og  pligt  til  at  deltage  i 
arbejdet  for  at  lindre  lidelser.  En 
Guds  profet  har  sagt  disse  ord  til 
os:  ,,Og  I  vil  også  selv  hjælpe 
dem,  der  har  jeres  bistand  behov; 
I  vil  dele  jeres  formue  med  den, 
der  er  trængende,  og  I  vil  ikke 
tillade,  at  betleren  forgæves  frem- 
fører sin  bøn  for  jer,  eller  lade 


ham  bortvise  for  at  omkomme." 
[Mosiah  4:16]. 

Kirken  har  sørget  for  mulighe- 
der og  opmuntrer  alle  dens  med- 
lemmer til  at  „virke  med  iver  for 
en  god  sag  og  gøre  mange  ting  af 
egen  fri  vilje  og  udøve  megen  ret- 
færdighed". [L&P  58:27].  „Thi 
den,  hvem  meget  er  givet,  af  ham 
skal  man  kræve  meget."  [L&P 
82:3]. 

Vi  kan  både  individuelt  og  som 
familie  gøre  meget  for  at  ændre 
lidelserne  i  denne  verden,  både 
ude  og  hjemme.  Vi  kan  være  ef- 
fektive hjemmelærere  og  besøg- 
slærerinder.  Vi  kan  virke  som  mis- 
sionærer og  se  til  at  vore  børn  gør 
det  samme.  Vi  kan  yde  barmhjer- 
tighedstjeneste.  Vi  kan  udføre  tje- 
nesteprojekter indenfor  det  aron- 
ske præstedømme  og  Unge  Piger. 
Vi  kan  arbejde  på  velfærdsgårde 
eller  i  biskoppens  forrådshus.  Vi 
kan  give  bidrag  til  Deseret  Indu- 
stries. Vi  kan  åbne  vort  hjem  for 
plejebørn.  Vi  kan  give  af  vores  tid 
til  lokale  velgørenhedsforeninger 
eller  hjælpe  til  med  at  organisere 
offentlige  programmer  til  hjælp 
for  mennesker  i  nød  eller  give  bi- 
drag til  værdifulde  programmer. 

Det  er  sandt  at  „der  er  noget  at 
gøre  omkring  os  nu,  kom,  vær 
med  i  den  gode  sag.  Lad  ej  tiden 
gå  tabt,  men  vær  stedse  på  vagt 
og  gør  noget  godt  i  dag".  [Sange 
nr.  119].  □ 

DEN  BARMHJERTIGE 
ÆGTEFÆLLE 


Terrance  D.  Olson 


„Jeg  er  overbevist  om  at 
Jesu  Kristi  evangelium  er 
en  meget  praktisk  løsning 
på  ægteskabsproblemer." 


Vi  var  ved  at  pakke  før  en  kort  tur  op 
i  bjergene  i  det  nordlige  New 
Mexico  og  jeg  var  netop  ved  at  anbrin- 
ge børnene  og  de  sidste  ting  i  bilen.  Så 
kom  min  kone  frem  i  døren  og  sagde 
muntert:  „Nå,  er  alle  parate?"  I  det 
øjeblik  hun  smækkede  døren  blev  jeg 
klar  over  at  jeg  ikke  havde  mine  nøgler! 
Jeg  råbte  hurtigt:  „Lad  være  med  at 
smække  .  .  .  døren."  For  sent. 

Jeg  blev  omgående  irriteret.  Jeg 
sagde  noget  til  min  kone  som  viste  at 
jeg  gav  hende  skylden:  „Mine  nøgler 
er  derindeV 

Heldigvis  havde  vi  glemt  at  lukke  et 
vindue,  så  vi  kunne  komme  ind  i  huset 
uden  at  bruge  for  megen  tid,  og  min 
irritation  lettede.  Jeg  „tilgav"  min  ko- 
ne fordi  hun  havde  såret  mine  følelser. 


Da  jeg  senere  tænkte  over  oplevel- 
sen blev  jeg  klar  over  at  jeg  havde 
fundet  det  mest  bekvemt  at  give  min 
kone  skylden,  fordi  jeg  på  den  måde 
kunne  retfærdiggøre  min  egen  fejl. 
Ved  hjælp  af  min  fjendtlighed  kunne 
jeg  vise  at  hun  var  den  skyldige  og  at 
jeg  var  et  hjælpeløst  offer. 

Sandheden  var  at  min  irritation  slet 
ikke  skyldtes  hendes  opførsel.  Den  var 
derimod  en  følge  af  min  uvillighed  til  at 
acceptere  ansvaret  for  mine  handlin- 
ger, og  det  var  tydeligt  at  hun  havde 
brug  for  min  tilgivelse  -  men  jeg  havde 
selvfølgelig  ikke  brug  for  hendes. 

I  virkeligheden  var  jeg  nødt  til  at 
omvende  mig  fra  de  følelser/e^  havde. 
Var  det  hende  der  havde  overtrådt  på 
én  eller  anden  måde  var  løsningen  på 

problemet  at  hun  måtte  omvende  sig 
og  jeg  tilgive.  I  dette  tilfælde  var  det 
eneste  nødvendige  dog  at  jeg  om- 
vendte mig,  for  at  vi  igen  kunne  være 
ét.  Jeg  forstod  også  at  det  var  nødven- 
digt at  jeg  omvendte  mig  -  slap  af  med 
min  fornærmelse  -  uanset  om  hun 
havde  nogen  skyld  eller  ej.  Jeg  indså  at 
jeg  ikke  kunne  både  lade  være  med  at 
omvende  mig  [eller  modtage  tilgivel- 
se] og  føle  barmhjertighed  på  samme 
tid.  Disse  to  indstillinger  er  uforeneli- 
ge. 

Denne  helt  almindelige  hændelse 
viser  nogle  vigtige  sandheder  om  tilgi- 
velse, kærlighed  og  barmhjertighed. 
Jeg  har  lært  at  disse  kristne  indstillin- 
ger danner  grundlaget  for  at  kunne 
klare  de  store  problemer  såvel  som  de 
små  der  kan  forekomme  i  et  ægteskab. 
Disse  egenskaber  kan  føre  til  enhed 
selv  i  de  mest  spændte  forhold. 

Som  ægteskabs-  og  familierådgiver 
møder  jeg  ind  imellem  mennesker  som 
synes  at  problemerne  i  deres  ægteskab 
er  for  store  til  nogen  sinde  at  kunne 
løses.  Søster  Flagg  [ikke  hendes  rigti- 
ge navn]  var  én  af  dem.  Hun  fortalte 
mig  om  sin  følelse  af  hjælpeløshed 
hun  havde  i  et  kærlighedsløst  ægte- 
skab. Da  jeg  spurgte  hende  om  hun 
kunne  forestille  sig  hvordan  hendes  liv 
ville  se  ud  om  et  år,  og  forsøge  at 
beskrive   hvordan    hendes   ægteskab 


ville  være  på  dette  tidspunkt,  så  skifte- 
de hun  fra  skuffelse  til  fortvivlelse.  Hun 
mente  helt  bestemt  at  hendes  ægte- 
skab ikke  kunne  blive  anderledes.  Hun 
tvivlede  på  at  hun  nogen  sinde  kunne 
elske  sin  mand  mere;  han  var  reserve- 
ret, uinteresseret  og  fuldt  optaget  af  sin 
egen  verden.  Han  gav  sjældent  tid  til 
hende  -  til  dem.  Han  var  ikke  fysisk 
grov,  men  tog  afstand  fra  hende. 

Jeg  opfattede  følgende  træk  i  hen- 
des situation:  [1]  Hun  følte  sig  hjæl- 
peløs i  betragtning  af  det  hun  så  som 
en  håbløs  situation.  [2]  Hun  var  følel- 
sesmæssigt nedtrykt  fordi  hun  følte  sig 
isoleret  fra  sin  mand.  [3]  Hun  var 
overbevist  om  at  hun  var  offer  for 
omstændighederne  og  at  hun  sad  fast  i 
elendigheden  på  grund  af  sin  mands 
opførsel.  [4]  Hun  betragtede  evange- 
liet som  en  række  idealer,  men  ingen 
passende  hjælp  i  hendes  situation. 
[Det  var  som  om  hun  påstod  at  hendes 
lidelser  var  en  undtagelse  i  forbindelse 
med  efterlevelsen  af  evangeliets  prin- 
cipper]. Jeg  er  overbevist  om  at  Jesu 
Kristi  evangelium  er  løsningen  [en 
meget  praktisk]  på  ægteskabsproble- 
mer.  Selv  om  nogle  ægtepar  synes  at 
skrifternes  råd  er  for  abstrakte  eller 
idealistiske,  ser  jeg  hele  tiden  hvordan 
evangeliet  er  kilden  til  personlig  og 
ægteskabelig  lykke  og  at  det  har  svaret 
som    kan    løse    ægteskabsproblemer. 

Hvis  vi  elsker  vores  ægtefælle  som  os  selv,  vil  vi  se  med 
barmhjertighed  på  ham  eller  hende  ...  så  går  vi  sammen 

ud  ad  evangeliets  landevej. 


Som  følge  deraf  forsøgte  jeg  at  forklare 
søster  Flagg  hvordan  tre  vigtige  hold- 
ninger i  evangeliet -tilgivelse,  kærlig- 
hed og  barmhjertighed  -  kunne  hjælpe 
hende  og  hendes  mand  til  at  få  løst 
deres  vanskeligheder.  Jeg  prøvede  at 
hjælpe  hende  til  at  se  at,  ligesom  jeg 
havde  syntes  at  min  kone  var  årsag  til 
min  irritation  da  hun  smækkede  mine 
nøgler  inde,  således  beskyldte  søster 
Flagg  uretfærdigt  sin  mand  for  hendes 
elendighed.  Hvad  enten  min  kone 
havde  været  skyldig  eller  ej,  så  var  det 
forkert  af  mig  at  beskylde  hende  for 
min  reaktion.  Min  fornærmelse  var  min 
måde  at  afvise  at  føle  barmhjertighed 
for  min  kone.  Søster  Flagg  befandt  sig  i 
en  lignende  situation:  hvad  enten  hen- 
des mand  havde  nogen  skyld  eller  ej, 
så  var  hendes  hjælpeløshed  en  måde 
hvorpå  hun  viste  hvor  umuligt  det  var 
for  hende  at  se  barmhjertigt  på  ham. 

Jeg  siger  ikke  at  hendes  mand  var 
uskyldig,  at  løsningen  på  hendes  pro- 
blem lå  blot  hos  hende  selv  -  i  hendes 
holdning.  Jeg  vil  dog  sige  at  hendes 
måde  at  betragte  sin  situation  på  var  et 
led  i  problemet.  Hendes  påståelighed 
gjorde  hende  hjælpeløs,  og  derved 
frembragte  hun  håbløshed. 

Det  kan  da  godt  være  at  bror  Flagg 
var  reserveret  og  uinteresseret,  således 
som  søster  Flagg  sagde,  og  at  alt  hvad 
hun   sagde   var   sandt.    Men   ved    at 


efterleve  evangeliets  principper  kunne 
hun  stadig  gøre  en  hel  del  for  at 
forbedre  sin  situation.  Selv  om  der  ikke 
er  garanti  for  at  hendes  mand  ville 
reagere  og  forandre  sig,  så  kunne  hun 
stadig  slippe  af  med  den  hjælpeløshed 
og  fortvivlelse  hun  var  bundet  af  og 
skabe  et  bedre  liv  for  sig  selv  og 
forhåbentligt  også  for  sin  mand. 

Hvis  mennesker,  der  befinder  sig  i 
situationer  som  søster  Flagg,  ville  ind- 
se at  de  kan  gøre  noget  ved  deres 
problemer,  så  vil  de  allerede  være  i 
gang  med  at  løse  problemet.  Jeg 
husker  at  jeg  arbejdede  sammen  med 
en  mand  der  ligesom  søster  Flagg  følte 
sig  hjælpeløs.  Han  var  helt  sikker  på  at 
han  intet  kunne  gøre  for  at  løse  proble- 
merne i  sit  ægteskab.  Skønt  hans 
hjælpeløshed  føltes  virkelig,  så  var  den 
ikke  et  produkt  af  hans  situation,  han 
havde  derimod  selv  tilvejebragt  den  for 
at  vise  hvem  der  havde  skylden.  Det 
var  hans  „bevis"  på  at  han  intet  kunne 
gøre  ved  sin  situation  undtagen  for- 
svare sig  imod  den.  Ved  at  nære  disse 
følelser  kunne  han  opnå  hævn  imod 
sin  kone  for  hendes  „fejl". 

Hvad  kunne  han  gøre  ved  disse 
følelser?  Han  kunne  ligesom  søster 
Flagg  sørge  for  at  komme  af  med  dem 
og  erstatte  dem  med  kristne  egenska- 
ber som  tilgivelse,  kærlighed  og  barm- 
hjertighed. Han  ville  ikke  kunne  føle 

Forudsætningen  for  hver  eneste  ændring  er  at  vi  ændrer 

vort  hjertes  indstilling  ved  at  acceptere  forsoningen  - 

også  når  det  gælder  ændringer  i  ægteskab  eller  familie. 


sig  både  hjælpeløs  og  tilgivende  på 
samme  tid;  han  kunne  enten  blive  ved 
med  at  påstå  at  han  var  hjælpeløs  eller 
vende  sit  hjerte  til  Herren -og  begynde 
at  løse  problemet. 

Vores  fjendtlighed  imod  andre  men- 
nesker er  et  større  grundlag  for  vore 
problemer  end  det  pågældende  men- 
neskes opførsel.  Det  andre  gør  imod  os 
må  ikke  være  årsag  til  at  vi  bliver 
ubarmhjertige  eller  ikke  kan  tilgive.  Vi 
er  selv  årsag  til  dette  ved  at  nægte  at 
tilgive.  Vejen  til  vores  personlige  fred 
kan  vi  kun  nå  ved  at  omvende  os  fra  at 
føle  os  fornærmede. 

Tænk  over  L&P  64:10:  „Jeg,  Her- 
ren, tilgiver,  hvem  jeg  vil,  men  af  jer 
forlanges  det,  at  I  tilgiver  alle  menne- 
sker." 

Hvis  vi  har  en  tilgivende  indstilling 
overfor  vores  ægtefælle  har  vi  gjort  en 
vigtig  begyndelse.  Har  vi  tro  på  de  to 
første  bud,  bliver  vi  velsignede  derved. 
Elsker  vi  Herren  af  hele  vort  hjerte,  vil  vi 
se  anderledes  på  vores  situation.  Hvis 
vi  elsker  vores  ægtefælle  som  os  selv, 
vil  vi  se  med  barmhjertighed  på  ham 
eller  hende  og  ikke  længere  være 
fortvivlet.  Så  går  vi  sammen  ud  ad 
evangeliets  landevej,  fremfor  på  en  sti 
hvor  evangeliet  fornægtes. 

De  tyngende  følelser  vil  forsvinde 
når  vi  indser  at  vi  ikke  er  hjælpeløse. 
Dette  er  tro  -  ikke  den  slags  tro  der 


ligger  passivt  på  en  hylde  eller  er  skjult 
i  en  bog  -  men  den  slags  der  arbejder  i 
hjertet  og  sindet  og  i  menneskets 
tilværelse.  En  af  evangeliets  gaver  er 
tro  på  at  Gud  ikke  er  fremmed  overfor 
vore  sorger  eller  ligeglad  med  vore 
udfordringer.  Når  vi  anvender  det  fun- 
damentale i  evangeliet  på  denne  måde 
vil  vi  aflægge  de  tyngende  følelser  som 
hjælpeløshed  er,  til  fordel  for  troen. 
Selv  om  vi  stadig  har  følelser  vil  de 
være  af  en  helt  anden  karakter  end  den 
fortvivlelse  vi  følte  før. 

„Men,"  vil  nogen  måske  sige,  „det 
ændrer  jo  ikke  den  kendsgerning  at  vi 
er  ofre.  Har  min  ægtefælles  opførsel 
ikke  gjort  det  umuligt  for  os  at  føle 
noget  som  helst  andet  end  det  vi  nu 
føler?" 

Evangeliet  lærer  os  at  vi  er  frie  „til  at 
handle  for  [os  selv]  og  ikke  lade  os 
påvirke  ...  og  alle  ting,  der  er  tjenlige 
for  menneskene,  er  givet  [os]".  [2  Ne. 
2:26,  27].  Hvordan  vores  ægtefælles 
indstilling  og  synder  end  er,  så  er  hans 
eller  hendes  opførsel  med  andre  ord 
ikke  tilstrækkelige  til  at  fratage  os 
evnen  til  at  leve  som  vi  mener  vi  bør. 

Der  findes  selvfølgelig  ikke  nogle 
magiske  trin  man  kan  følge.  Men  prøv 
at  forestille  jer  hvad  der  kan  ske  for  en 
mand  hvis  han  f.eks.  ville  se  barmhjer- 
tigt på  sin  kone  -  hvis  han  skulle  se  på 
hendes  „fejltagelser"  i  kærlighed,  ville 

han  da  se  det  fra  hendes  synspunkt,  se 
hvor  elendigt  hun  føler  sig?  Ville  han 
lægge  mærke  til  hendes  selvretfærdige 
opførsel?  Ville  han  spekulere  på  hvor- 
dan de  sammen  kunne  arbejde  på  at 
overvinde  deres  vanskeligheder?  Ville 
han  se  håb  for  fremtiden?  Evangeliets 
svar  på  disse  spørgsmål  er  ja. 

Hvis  vi  antager  en  sådan  ny  indstil- 
ling ville  vi  være  „frie"  til  at  skabe  et 
bedre  ægteskab.  I  stedet  for  at  påstå  at 
vi  er  fanget  ville  vi  se  en  mulighed  for  at 
være  til  at  tale  med,  samt  være  lang- 
modige og  milde  og  udvise  „oprigtig 
kærlighed"  [se  2.  Kor.  6:6]  overfor 
hinanden.  Vi  ville  se  på  vores  ægtefæl- 
le som  Herren  ser  på  ham  eller  hende. 
Vi  ville  få  et  nyt  syn  på  os  selv,  på  vores 
ægtefælle,  og  på  vort  ægteskab  -  et 
synspunkt  der  kommer  ved  efterlevel- 
sen af  evangeliet.  Vi  ville  blive  barm- 
hjertige i  stedet  for  anklagende,  for- 
nærmede eller  fortvivlede. 

Denne  ændring  i  hjertet  er  kun 
begyndelsen.  Den  vil  ikke  omgående 
kunne  løse  ægteskabelige  problemer. 
Men  hvis  vi  ser  barmhjertigt  på  hinan- 
den vil  vi  åbne  en  udvej  for  at  løse 
problemerne  effektivt.  Eftersom  kraft 
og  indflydelse  er  noget  som  virkelig 
kommer  gennem  oprigtig  kærlighed, 
barmhjertighed  og  interesse,  så  kan  vi 
øve  en  retfærdig  indflydelse  i  vort 
ægteskab. 


Det  er  selvfølgelig  muligt  at  vores 
ægtefælle  ikke  vil  forandre  sig  og  at  vi 
ikke  får  den  enhed  i  vort  ægteskab  som 
vi  ønsker.  Men  selv  om  dette  ikke  sker 
så  er  vi  stadig  blevet  fri  for  de  bånd  som 
fornærmelse  og  håbløshed  binder  os 
med,  og  vi  kan  stadig  se  at  livet  har  en 
mening  og  giver  en  belønning.  Vi  er 
ikke  hjælpeløse,  vi  er  ikke  ofre  for 
situationen. 

Det  sker  dog  ofte  i  situationer  som 
disse,  at  mange  af  de  problemer  man 
har  med  sin  ægtefælle  forsvinder,  når 
den  ene  begynder  at  være  barmhjertig. 
Når  vi  nærer  uvilje  eller  er  fjendtligt 
indstillet,  vil  de  problemer  vi  finder  i 
vores  ægtefælle  somme  tider  være 
nogen  vi  selv  fremstiller  for  at  retfær- 
diggøre vores  egen  fornærmelse.  Når 
vi  omvender  os  fra  vore  ubarmhjertige 
følelser  vil  sådanne  fornærmelser  for- 
svinde og  vi  vil  se  på  vore  kære  i  et  nyt 
lys.  Så  bliver  vi  en  sådan  barmhjertig 
ægtefælle  som  vi  ønsker  vores  ægte- 
fælle ville  være.  Og  vi  kan  begynde  at 
blive  en  velsignelse  i  hans  eller  hendes 
liv. 

„Derved  har  vi  lært  kærligheden  at 
kende,"  sagde  Johannes,  „at  han  satte 
sit  liv  til  for  os;  så  er  også  vi  skyldige  at 
sætte  livet  til  for  brødrene. 

Men  den,  der  har  jordisk  gods  og  ser 
sin  broder  lide  nød  og  lukker  sit  hjerte 

for  ham,  hvorledes  kan  Guds  kærlig- 
hed blive  i  ham? 

Børnlille,  lad  os  ikke  elske  med  ord, 
ej  heller  med  tunge,  men  i  gerning  og 
sandhed."  [1.  Joh.  3:16-18]. 

Evangeliet  er  løsningen  på  ægte- 
skabsproblemer.  Forudsætningen  for 
hver  eneste  ændring  er  at  vi  ændrer 
vort  hjertes  indstilling  ved  at  acceptere 
forsoninger  -  også  når  det  gælder 
ændringer  i  ægteskab  eller  familie.  Vi 
kan  ikke  afgøre  hvad  andre  vil  gøre, 
men  Kristi  evangelium  er  tilgængelig 
for  os  og  det  omfatter  tilgivelse,  kær- 
lighed og  barmhjertighed.  På  grund  af 
dette  og  vores  handlefrihed,  så  kan  vi 
beslutte  os  til  hvad  vi  vil  gøre.  Og 
eftersom  vi  høster  i  samme  ånd  som  vi 
sår,  kan  vi  enten  lægge  grundlaget  for 
fjendtlighed  og  fornærmelse,  eller  så 
barmhjertighedens  sæd  ved  at  leve 
således  at  vi  inviterer  fred  og  harmoni 
ind  i  vort  hjem.  □ 


Lad  os  tale  om  det 

Når  I  har  læst  „Den  barmhjertige 
ægtefælle"  får  I  måske  lyst  til 
personligt  at  tænke  over  nogle  af 
følgende  spørgsmål  eller  drøfte 
dem  med  jeres  ægtefælle. 

1.  Hvordan  kan  evangeliet 
være  løsningen  på  bestemte 
situationer  i  vort  ægteskab? 

2.  Har  jeg  nogen  sinde  været 
„hårdhjertet"  overfor  min 
ægtefælle?  På  hvilke  måder 
kunne  vort  ægteskab  blive  bedre 
hvis  vi  hver  især  påtager  os 
ansvaret  for  vore  handlinger? 

3.  Artiklens  forfatter  siger  at  de 
væsentligste  følelser  er  en  måde 
at  afvise  ansvar  på.  Hvordan  kan 
man  slippe  af  med  sådanne 
følelser? 

4.  Hvordan  vil  et  barmhjertigt 
ægteskab  være?  Hvis  vi  havde  et 
sønderknust  hjerte  og  en 
angergiven  ånd  hvordan  ville  vi  så 
behandle  hinanden? 

ERROLL  BENNETT 


Tahiti 

fodboldstjernes  mod 

ændrede  reglerne 


Michael  Otterson 


„Du  må  jo  være  blevet  skør!"  rasede 
Erroll  Bennetts  far  da  han  hørte  at  hans 
søn  havde  i  sinde  at  tilslutte  sig  Jesu 
Kristi  Kirke  af  Sidste  Dages  Hellige.  ,,Er 
du  gået  fra  forstanden?  Du  kommer  til 
at  opgive  det  hele  alt  hvad  du  har 
kæmpet  for.  Du  aner  sikkert  ikke  hvad 
du  er  i  færd  med!" 

Faderen  affejede  sin  søns  protester 
og  fortsatte:  „Hvis  du  gør  det  vil  jeg 
ikke  kendes  ved  dig.  Fjern  alt  hvad  der 
tilhører  dig  i  dette  hus  og  sæt  så  ikke 
dine  fødder  indenfor  disse  døre  igen." 

Det  var  naturligvis  ikke  første  gang 
der  har  været  så  dybe  overensstem- 
melser mellem  forældre  og  børn  at  de 
har  skabt  hindringer  for  dem  der  ville 
tilslutte  sig  evangeliet.  Men  denne 
gang  var  det  ikke  blot  en  modvilje 
overfor  nye  religiøse  lærdomme.  For 
hvis  Erroll  Bennett tilsluttedesig  kirken 
ville  det  betyde  afslutningen  på  hans 
strålende  karriere  som  topfodboldspil- 
ler på  Tahiti.  På  denne  Stillehavs©  er 
fodbold  ligesom  i  Sydamerika  og  Eu- 
ropa en  sport  der  bliver  sat  stor  pris  på. 
Af  alle  sportsgrene  er  fodbold  den  der 
har  det  største  antal  tilhængere  på 
Tahiti,  og  tilhørerne  lever  bogstavelig 
talt  for  denne  sport.  De  bedste  spillere 


bliver  nationalhelte.  Som  27-årig  hav- 
de Erroll  Bennett  allerede  opnået  den- 
ne position  som  førsteholdets  anfører  i 
Tahitis  æresdivision.  Hans  navn  var 
kendt  af  alle  og  der  var  alle  mulige  tegn 
på  at  han  i  lang  tid  ville  befinde  sig  på 
toppen.  Hans  slanke  skikkelse  der  var 
1 75  cm  høj  fortalte  ikke  noget  om  hans 
dominerende  optræden  på  fodboldba- 
nen. Desuden  synes  hans  smilende 
ansigt  og  beskedne  ydre  ude  af  trit  med 
de  store  overskrifter  i  Tahitis  aviser 
hvor  der  stod:  „Bennett,  fodboldba- 
nens skræk";  „Bennett,  har  ikke  brug 
for  medlidenhed";  „Bennett  -  turne- 
ringens topscorer." 

Da  Erroll  den  aften  i  1977  sammen 
med  sin  hustru  kørte  hjem  til  sine 
forældre,  spekulerede  han  på  hvordan 
han  skulle  fortælle  dem  nyheden  mens 
han  funderede  over  begivenhederne 
for  nylig  som  havde  påbegyndt  en  så 
dramatisk  ændring  i  hans  liv. 

Eftersom  sport  på  Tahiti  ikke  er 
professionel,  så  arbejdede  Erroll  om 
dagen  som  politibetjent  i  hovedstaden 
Papeete  på  Tahiti.  Det  var  en  ven  der 
sad  i  byrådets  finansafdeling  som  hav- 
de præsenteret  ham  for  kirken.  Vennen 
hed  Lysis  Terooatea,  og  han  virkede 

som  biskop  i  Papeete  stavs  3.  ward  da 
han  inviterede  fodboldspilleren  og 
hans  hustru  til  en  familiehjemmeaften. 

Familien  Bennett  havde  nydt  denne 
aften  og  var  stærkt  præget  af  den  film 
de  havde  set:  „Menneskets  søgen  efter 
lykke".  De  blev  inviteret  flere  gange  og 
familien  Bennett  blev  mere  og  mere 
interesseret.  Som  bror  Bennett  senere 
siger:  „Biskoppen  forklarede  evange- 
liets principper  så  klart  og  tydeligt.  Min 
kone  og  jeg  følte  begge  to  stor  trang  til 
at  blive  døbt." 

Men  denne  beslutning  kom  som  en 
bombe  for  Errolls  fodboldklub,  Cen- 
tral, som  var  på  førstepladsen  i  æresdi- 
visionen -  og  det  har  ikke  noget  at  gøre 
med  religiøs  intolerance.  Alle  fodbold- 
kampe på  Tahiti  blev  spillet  om  sønda- 
gen, ligesom  mange  andre  steder  i 
Stillehavsområdet.  Og  hvis  klubleder- 
ne kendte  noget  til  mormonerne  så  var 
det  den  ene  ting  at  de  havde  andet  at 
lave  om  søndagen  end  at  dyrke  sport. 
Klubben  havde  allerede  set  hvordan 
lovende,  unge  spillere  holdt  op  med  at 
spille  fodbold  om  søndagen  når  de  var 
blevet  medlemmer  af  kirken.  Erroll 
Bennetts  beslutning  om  at  blive  en 
sidste  dages  hellig  ville  næsten  helt 
sikkert  betyde  en  afslutning  på  hans 
fodboldkarriere. 

De  havde  ret  med  hensyn  til  det  med 
søndagene.  Erroll  havde  allerede  sagt 
at  hvis  han  blev  døbt  ville  han  ikke 
længere  spille  kampe  om  søndagen. 
Kirken  ville  komme  i  første  række -selv 
før  hans  kærlighed  til  fodbold.  I  sin 
desperation  telefonerede  Napoleon 
Spitz,  der  var  formand  for  Central  klub 
og  fodboldunionen,  samt  en  enorm 
indflydelsesrig  mand  indenfor  Tahiti 
idræt  -  til  Papeetes  stavspræsident, 
Victor  D.  Cave,  som  nu  er  regionalre- 


præsentant. Han  spurgte  om  der  ikke 
fandtes  en  udvej,  så  stavspræsidenten 
kunne  give  Erroll  dispensation,  så  han 
kunne  spille  om  søndagen.  Nåraltkom 
til  alt  var  det  jo  ikke  blot  et  spørgsmål 
om  at  spille  fodbold,  men  om  national 
stolthed.  Præsidenten  svarede  høfligt 
og  ligetil:  „Det  må  du  spørge  Erroll  om 
og  lade  ham  tale  for  sig  selv.  Det  er 
hans  beslutning  om  han  vil  døbes,  og 
han  kan  selv  fortælle  sin  mening." 

Der  var  dog  ingen  af  disse  pressede 
situationer  der  havde  været  så  vanske- 
lige at  klare  som  den  han  stod  overfor 
med  sin  egen  far,  hvem  han  elskede  og 
respekterede  dybt,  og  som  følte  en 
faderlig  stolthed  over  sin  søns  sports- 
præstationer. Når  man  i  dag  hører  bror 
Bennett  fortælle  om  det  der  fandt  sted, 
bliver  man  klar  over  at  denne  oplevelse 
påvirkede  ham  dybt.  Han  havde  altid 
haft  et  nært  forhold  til  sine  forældre, 
men  nu  var  hans  far  ubøjelig.  „Du  har 
skabt  en  mur  imellem  os.  Jeg  vil  ikke 
have  mere  med  dig  at  gøre."  Og  så 
tilføjede  han  at  han  ikke  ønskede  at  se 
sin  søns  tredie  barn  -  det  barn  som 
hans  kone  netop  ventede.  Da  Erroll  og 
hans  hustru  forlod  forældrenes  hjem 
den  aften  havde  de  tårer  i  øjnene  og  var 
meget  ulykkelige,  alligevel  vidste  de  at 
de  ikke  kunne  afvise  evangeliet.  Deres 
overbevisning  måtte  nu  være  så  dyb  at 
de  kunne  få  styrke  nok  til  at  klare  et 
hvilket  som  helst  pres  de  kom  ud  for. 

Selv  om  Erroll  endnu  ikke  var  med- 
lem af  kirken  var  det  første  han  gjorde, 
at  opsøge  sin  ven  biskop  Terooatea  for 
at  få  et  råd.  Det  er  med  varme  følelser 
fodboldspilleren  erindrer  sig  hvordan 
biskoppen  lyttede  og  derpå  tilskynde- 
de Erroll  til  at  tage  det  første  skridt  til 
forsoningen,  og  udsætte  spørgsmålet 
om  dåb  indtil  han  havde  gjort  dette 

sidste  forsøg.  Derpå  forklarede  bi- 
skoppen princippet  om  præstedøm- 
mevelsignelser  og  om  hvordan  præ- 
stedømmets myndighed  kunne  benyt- 
tes til  at  hjælpe  ham. 

Den  aften  fik  Erroll  en  præstedøm- 
mevelsignelse for  første  gang,  og  det 
var  hans  sdh-ven  gennem  længere  tid 
og  fodboldentusiasten  Noel  Tarati  der 
gav  ham  velsignelsen.  Bror  Tarati  love- 
de lige  så  stille  Erroll  at  det  vanskelige 
problem  ville  blive  løst  og  at  hans  far 
ville  tage  imod  ham  hvis  han  vendte 
tilbage,  om  også  der  skulle  lyde  nogle 
hårde  ord.  Den  næste  dag  kørte  Erroll 
igen  hjem  til  sin  far.  Da  han  nærmede 
sig  huset  kunne  han  se  hvordan  hans 
far  stod  i  døren  ud  til  forhaven.  Han 
havde  tårer  i  øjnene.  „Jeg  ønsker  at  du 
vil  tilgive  mig,  Erroll,"  sagde  han.  „Jeg 
sov  ikke  hele  sidste  nat  bare  for  at 
spekulere.  Hvis  ikke  du  var  kommet 
først,  var  jeg  kommet  til  dig."  Og  så 
fortsatte  han:  „Du  ved  at  du  vil  skuffe 
tusindvis  af  mennesker.  Det  kommer  til 
at  betyde  afslutningen  på  din  karriere 
hvis  du  ikke  spiller  om  søndagen.  Du 
ved  også  at  Napoleon  Spitz  ikke  har  i 
sinde  at  ændre  skemaet  for  hele  fod- 
boldunionen bare  for  din  skyld.  Men 
det  er  jo  selvfølgelig  din  holdning.  Det 
eneste  jeg  beder  dig  om  er  at  lade  være 
med  at  genoptage  emnet.  Det  er  afslut- 
tet." 

Selv  om  forholdet  mellem  Erroll  og 
hans  far  i  dag  er  lige  så  nært  som  det 
altid  har  været,  så  fortsatte  presset  fra 
begge  sider  i  familien  helt  op  til  den 
dag  hvor  dåben  blev  fastsat.  „Jeg 
husker  tydeligt  hvad  jeg  følte  den 
dag,"  siger  bror  Bennett  nu.  „Vi  havde 
været  udsat  for  en  masse  pres  og  vi 
vidste  hvad  vi  ville.  Alligevel  følte  jeg 
trang  til  at  få  en  endelig  bekræftelse, 


en  sidste  tilkendegivelse  fra  Herren  om 
at  alt  var  som  det  skulle  være  og  at  vi 
blot  skulle  gå  i  gang. 

Jeg  husker  at  jeg  gik  op  ad  bjerget 
som  ligger  i  nærheden  af  mit  hjem  og 
hvor  jeg  ofte  har  løbet  og  trænet,  og 
dér  gav  jeg  udtryk  for  mine  inderste 
følelser  i  en  bøn  til  min  himmelske 
Fader.  Jeg  bad  om  en  bekræftelse, 
måske  en  slags  budskab  om  at  jeg  var  i 
færd  med  at  tage  det  rigtige  skridt.  Da 
jeg  var  nået  halvvejs  ned  ad  bjerget  på 
vejen  hjem,  bad  jeg  den  samme  bøn 
igen. 

Da  jeg  nærmede  mig  mit  hjem 
kunne  jeg  se  at  der  holdt  en  bil 
udenfor.  Den  tilhørte  Gabriel  Vaianui, 
der  var  medlem  af  kirken  men  havde 
været  passiv  i  ca.  10  år  og  kun  kom  i 
kirken  en  gang  imellem.  Gabriel  havde 
været  på  markedet  og  havde  dér  hørt 
nogen  sige  at  Erroll  Bennett  alligevel 
havde  besluttet  sig  til  ikke  at  indtræde  i 
mormonkirken.  Derpå  var  han  om- 
gående kørt  hjem  til  mig  for  selv  at 
finde  ud  af  det." 

Erroll  betragtede  bror  Vaianui  som 
den  budbringer  han  ønskede  og 
spurgte  omgående:  „Gabriel,  skulle 
jeg  lade  mig  døbe  i  dag?"  Svaret  kom 
uden  tøven:  „Erroll,  uanset  hvad  du 
ellers  gør,  så  bør  du  lade  dig  døbe. 
Vend  ikke  kirken  ryggen." 

Bror  Bennett  taler  nu  taknemligt  om 
Gabriel  Vaianuis  råd.  „Det  var  lige 
hvad  jeg  havde  brug  for  -  netop  det 
ekstra  som  gav  mig  det  mod  jeg 
savnede." 

Dåben  fandt  sted  som  berammet  og 
bagefter  fik  Erroll  Bennett  tid  til  at 
tænke.  Ingen  fra  fodboldklubben  rin- 
gede for  at  sige  tillykke  eller  kritisere, 
og  da  aftenen  var  gået  havde  han 
truffet  sin  beslutning.  Det  var  ikke  rart 

at  skulle  indgå  et  vanskeligt  kompro- 
mis og  det  ville  være  temmelig  me- 
ningsløst at  træne  hvis  han  ikke  skulle 
spille  om  søndagen.  Den  næste  dag 
ville  han  tale  med  Napoleon  Spitz  og 
trække  sig  tilbage  fra  aktiv  fodbold,  og 
derved  lade  sin  plads  stå  åben  til  en 
anden  talentfuld  spiller.  Hr.  Spitz' 
reaktion  var  overraskende.  „Vent  lige 
et  par  dage,"  sagde  han.  „Vent  til  efter 
mødet  i  unionen  sidst  i  denne  uge."  Da 
Erroll  hørte  nyhederne  et  par  dage 
senere  kunne  han  næsten  ikketrodem. 
Napoleon  Spitz  havdefortalt  unionens 
ledere  at  Central  havde  besluttet  sig  til 
ikke  at  spille  om  søndagen.  Hr.  Spitz 
forklarede  at  når  der  blev  spillet  om 
søndagen  blev  spillere  forhindret  i  at 
være  sammen  med  deres  familie,  og  at 
dette  var  uacceptabelt.  Og  hvad  end 
unionens  andre  hold  måtte  ønske,  så 
ville  Central  ikke  spille  om  søndagen. 

Der  blev  foretaget  en  afstemning  og 
beslutningen  var  enstemmig.  Fra  nu  af 
ville  alle  æresdivisionens  kampe  blive 
spillet  på  hverdagsaftener.  Michael 
Ferrand  der  var  sportsjounalist  ved 
Tahiti  morgenavis  La  Depeche,  havde 
været  med  til  mødet  som  repræsentant 
for  en  anden  klub  og  husker  det 
tydeligt.  Han  siger  smilende:  „Vi  kend- 
te naturligvis  allesammen  grunden  til 
at  denne  ændring  blev  krævet.  Napo- 
leon Spitz  talte  til  mødet  som  repræ- 
sentant for  Central.  Han  kom  med 
nogle  gode  grunde  til  at  vi  allesammen 
burde  lave  denne  ændring  -  det  pres 
spillerne  og  deres  familie  kom  ud  for 
osv.  -  men  jeg  tror  nok  at  alle  i  lokalet 
vidste  at  årsagen  til  det  hele  var  fordi 
Erroll  Bennett  havde  tilsluttet  sig  mor- 
monkirken." 

Hr.  Ferrand  siger  at  spillerne  selv  så 
ud  til  at  være  glade  for  denne  nye 


ordning  skønt  offentlighedens  reak- 
tion var  lidt  blandet. 

„Det  er  ikke  nemt  at  ændre  gamle 
vaner,"  siger  han.  „Folk  har  været  vant 
til  at  gå  til  fodboldkampe  om  søndagen 
gennem  mange  år  og  nu  skulle  det 
pludselig  laves  om  til  hverdagsaftener. 
Nogle  af  sportsjournalisterne  var  ikke 
særlig  glade  for  det,  men  kritikken  blev 
tydeligt  afvist.  Du  må  huske  på  at  Erroll 
Bennett  er  enorm  populær  på  Tahiti. 
Ingen  sportsjournalist  bryder  sig  om  at 
blive  udråbt  som  kritisk  overfor  en 
nationalhelt!" 

Lige  siden  Erroll  Bennetts  dåb  i 
1 977  har  alle  tolv  top-klubber  i  Tahitis 
æresdivision  spillet  deres  kampe  midt  i 
ugen.  De  er  nu  blevet  så  vant  til  det  at 
de  sikkert  ikke  ville  lave  om  på  denne 
skik  selv  om  Erroll  trækker  sig  tilbage 
som  fodboldspiller.  Hr.  Ferrand,  som 
også  er  direktionssekretær  ved  La 
Mennais,  som  er  den  største,  private, 
katolske  skole  på  Tahiti,  byder  ændrin- 
gen velkommen. 

„Personligt  synes  jeg  det  er  godt," 
siger  han.  „Hvis  det  bidrager  til  at 
søndagen  helligholdes,  så  meget  des- 
to bedre." 

Der  er  ingen  der  siger  at  fodbolden- 
tusiasterne nu  flokkes  i  kirkerne  om 
søndagen  i  stedet  for  at  gå  til  en  kamp. 
Alligevel  synes  den  ændring  som  skete 
pågrund  af  Erroll  Bennetts  dåb  for  fem 
år  siden  også  at  have  haft  en  positiv 
virkning  på  tahitisk  fodbold  i  sig  selv, 
udover  at  sabbaten  bliver  helligholdt. 
Napoleon  Spitz,  der  har  betragtet  ef- 
tervirkningerne på  nært  hold,  tøver 
ikke  med  sit  svar:  „Der  er  ingen  tvivl 
om  at  spillerne  foretrækker  at  spille  på 
hverdagsaftener,"  siger  han.  „De  siger 
at  de  har  opdaget  hvordan  de  nyder  at 
være  sammen  med  familien  om  sønda- 

gen.  Det  viser  sig  at  de  er  bedre 
udhvilede,  de  får  trænet  bedre  og  de 
spiller  bedre.  Publikum  var  måske  lidt 
utilfredse  i  begyndelsen,  men  nu  tror 
jeg  ikke  længere  der  er  tvivl  om  at  de 
sætter  pris  på  den  ekstra  frihed  de  har 
om  søndagen  til  sammen  med  familien 
at  gøre  hvad  de  har  lyst  til.  Det  er  blevet 
til  gavn  for  os  allesammen." 

Bror  Bennetts  princip  om  ikke  at 
spille  om  søndagen  har  betydet  at  han  i 
de  sidste  fem  år  kun  er  gået  glip  af  to 
kampe  der  blev  spillet  på  Tahiti  -  begge 
i  1 977.  Den  første  var  dagen  efter  hans 
dåb  -  før  det  historiske  møde  hvor 
unionen  ændrede  dagene.  Den  anden 
kamp  var  finalen  til  Tahiti  Cup  -  en 
konkurrence  der  er  åben  for  alle  112 
klubber  på  Tahiti. 

Napoleon  Spitz  siger  at  det  ville 
have  været  for  indviklet  med  så  kort 
varsel  allerede  det  første  år  at  ændre 
cupfinalen  til  en  anden  dag.  Men  det 
følgende  år,  og  hvert  år  lige  siden,  er 
kampene  om  Tahitian  Cup  ikke  blevet 
spillet  om  søndagen  -  på  grund  af 
Erroll  Bennett. 

Erroll  Bennetts  standpunkt  i  en 
principsag  havde  været  bemærkelse- 
sværdig nok  hvis  den  havde  sluttet  der. 
Men  hans  overbevisning  blev  atter  og 
atter  prøvet  de  næste  par  år.  Og  her  var 
det  igen  Napoleon  Spitz  der  hele  vejen 
igennem  spillede  en  fremtrædende 
rolle. 

Tahiti  er  den  ø  hvor  størstedelen  af 
den  spredte  befolkning  -  på  1  50,000  - 
i  fransk  Polynesien  bor.  Tahiti  er  en 
fransk  koloni  med  selvstyre  og  de 
vælger  selv  deres  medlemmer  til  det 
franske  parlement.  Eftersom  Tahiti  er 
en  fransk  koloni  og  ikke  et  uafhængigt 
land,  så  kan  Tahiti  ikke  sende  sine 
fodboldhold  til  verdensmesterskaber- 


ne eller  til  de  olympiske  lege.  Men  de 
har  ret  til  at  deltage  i  stillehavsturnerin- 
gen,  som  afholdes  hvert  4.  år. 

I  stillehavsturneringen  der  blev  spil- 
let på  Suva,  Fijiøerne,  i  1979  fik  Erroll 
Bennetts  stærke  beslutning  om  at 
helligholde  søndagen  bemærkelse- 
sværdige konsekvenser. 

I  de  indledende  samtaler  med  fijier- 
ne  i  månederne  før  kampene  havde 
Napoleon  Spitz  forventet  at  spørgs- 
målene om  at  spille  om  søndagen  igen 
ville  blive  et  problem.  Han  havde  ret. 
Fijierne  berammede  finalen  til  en  søn- 
dag og  problemet  var  stadig  uløst  da 
den  tahitiske  sportsdelegation  ankom 
til  Suva,  med  Napoleon  Spitz  som 
leder.  Spørgsmålet  om  at  spille  om 
søndagen  var  faktisk  ikke  nyt  for  spil- 
lerne. Tonga  og  Samoa  var  de  fore- 
gående år  kommet  med  indvendinger, 
også  af  religiøse  grunde,  men  det  var 
ikke  lykkedes  dem  at  tvinge  en  æn- 
dring igennem.  I  1 979  var  det  hele  dog 
anderledes. 

Napoleon  Spitz  var  vel  forberedt. 
Han  havde  bevæbnet  sig  med  en 
næsten  glemt  og  for  længe  siden 
negligeret  klausul  i  Sydhavsøernes 
sportsvedtægter,  og  han  påpegede  at 
reglerne  faktisk  forbød  at  der  spilledes 
kampe  om  søndagen  og  at  han  ville 
insistere  på  at  de  blev  overholdt. 

„Søndagskampene  blev  taget  af 
turneringsplanen,"  beretter  han.  „Jeg 
havde  ikke  mulighed  for  at  acceptere  at 
Erroll  ikke  spillede  og  eftersom  han 
ikke  ville  spille  om  søndagen  var  dette 
det  eneste  alternativ.  Jeg  husker  at  de 
også  gik  med  til  at  flytte  basketball- 
kampene til  en  anden  dag  fordi  der  var 
5  basketballspillere  der  var  mormoner  i 
den  tahitiske  gruppe."  Og  hans  smil 
bliver  endnu  bredere  da  han  tilføjer:  „I 

mormoner  har  virkelig  skabt  rod  i 
Stillehavsøernes  sport!" 

Efter  nogle  måneders  forhandlinger 
kom  dagen  hvor  kampene  i  1979 
skulle  spilles.  Det  tahitiske  fodbold- 
hold som  blev  anført  af  dets  sdh-leder, 
vandt  kvartfinalen  imod  Ny-Hebrider- 
ne  [nu  en  uafhængig  stat  i  Vanuatu], 
efter  at  kampen  var  flyttet  fra  søndag  til 
mandag.  Tahiti  gik  videre  og  vandt 
semifinalen  imod  Ny  Kaledonien  -  og 
højdepunktet  kom  da  de  vandt  finalen 
over  Fijiøerne. 

Nu  kunne  man  måske  forestille  sig 
at  Erroll  Bennett  var  en  stædig  mand 
som  måske  ville  nyde  en  lille  smule  at 
folk  ville  gå  så  langt  for  at  indrette  sig 
efter  ham  og  hans  særlige  evner.  Men 
Errolls  optræden  viser  ikke  en  sådan 
indstilling.  Han  svarer  stille  og  lidt 
genert  på  spørgsmålene.  Hans  dren- 
gede smil  giver  ikke  det  indtryk  at  han 
tænker  så  dybt,  og  i  den  grad  har 
forpligtet  sig  i  principsager.  Det  er 
formodentligt  denne  egenskab  der  gør 
at  han  er  så  vellidt  blandt  så  stærke 
samfundsledere  som  Napoleon  Spitz, 
og  har  gjort  ham  fortjent  til  sine 
holdkammeraters  respekt. 

Errolls  ærlige  følelser  for  sabbatens 
helligholdelse  ligger  uden  for  enhver 
diskussion.  Når  han  siger  at  han  hellere 
vil  trække  sig  tilbage  fra  at  spille  en 
vigtig  kamp  end  sparke  til  en  fodbold 
på  Herrens  dag,  så  mener  han  det 
præcist.  Denne  kendsgerning  har  han 
tydelig  vist  ved  adskillige  lejligheder 
når  han  er  gået  glip  af  vigtige  kampe 
mod  internationale  hold  på  grund  af 
sin  religiøse  overbevisning.  Der  har 
uvægerligt  været  arrangeret  kampe 
u de nfor  Tahiti  hvor  værtsnationen  har 
ret  til  at  tilrettelægge  skemaet  og  hvor 
de  ikke  har  kunnet  se  nogen  fordel  i  at 


indrette  sig  efter  det  besøgende  tahiti- 
ske hold. 

En  af  de  mest  bemærkelsesværdige 
hændelser  fandt  sted  i  1 978  i  kampen 
om  den  eftertragtede  France  Cup  -  en 
pokal  der  er  eftertragter  af  fodbold- 
klubber over  hele  Frankrig  og  i  alle  dets 
kolonier.  Eftersom  den  tahitiske  fod- 
boldunion er  tilknyttet  Federation 
Francaise  de  Football,  så  er  de  tahiti- 
ske fodboldhold  med  i  kampen  om 
France  Cup. 

Gennem  et  længerevarende  arran- 
gement kæmper  de  to  topklubber  i 
Tahiti  med  to  førende  hold  fra  det 
franskregerede  område  i  Ny  Kaledo- 
nien for  at  se  hvilken  Stillehavsklubder 
skal  til  Frankrig  for  at  kæmpe  imod  de 
franske  professionelle  i  den  årlige 
France  Cup  kamp.  Afholdelsen  af  ka- 
mpene går  på  skift  hvert  år  mellem 
Tahiti  og  Ny  Kaledonien. 

I  1978  kvalificerede  Errolls  klub, 
Central,  sig  til  at  spille  den  lokale  kamp 
mod  Ny  Kaledonien,  men  den  skulle 
spilles  udenfor  Tahiti  og  finalen  blev 
berammet  til  en  søndag.  Selv  ikke 
Napoleon  Spitz'  overtalelsesevne  kun- 
nefå  Ny  Kaledonien  til  at  flytte  kampen 
til  en  anden  dag.  Så  måtte  Erroll  holde 
sig  væk  fra  kampen  således  som  han 
gjorde  det  året  før,  efter  at  have  ført  sit 
hold  frem  til  France  Cup  finalen.  Mens 
Errolls  holdkammerater  tilbragte  søn- 
dag morgen  med  at  forberede  sig  til 
den  meget  vigtige  kamp  senere  på 
dagen,  gik  Erroll  i  kirke.  Da  fløjten  lød 
som  tegn  på  at  kampen  skulle  begynde 
stod  Centrals  holdleder  alene  tilbage  i 
sit  hotelværelse. 

„Jeg  glemmer  aldrig  den  dag,"  min- 
des han.  ,,Da  kampen  var  ved  at  være 
slut  havde  jeg  en  stærk  fornemmelse  af 
at  der  var  noget  galt.  Jeg  spekulerede 

på  om  det  var  rigtigt  at  bede  til  Herren 
for  et  fodboldhold,  men  jeg  vidste  at 
han  kendte  min  situation  og  at  jeg 
havde  forsøgt  at  gøre  det  rette.  Til  sidst 
knælede  jeg  ned  og  bad  Herren  hjælpe 
mine  holdkammerater  til  at  gøre  deres 
bedste." 

Senere  den  sabbatsdag  blev  Erroll 
klar  over  at  Central  havde  været  et  mål 
bagud  dengang  der  kun  var  60  sekun- 
der tilbage  af  kampen  og  at  den 
tahitiske  klub  i  det  øjeblik  havde  udlig- 
net til  2-2.  I  den  obligatoriske  ekstra 
spilletid  fik  Central  det  vindende  mål. 
Det  var  én  af  de  mest  bemærkelse- 
sværdige af  Centrals  kampe. 

I  1 980  blev  Central  igen  inviteret  til 
en  kamp  udenfor  Tahiti  imod  Ny  Kale- 
donien  om  France  Cup.  Erroll  afslog  at 
deltage.  „Det  var  en  international 
kamp,"  forklarede  han,  ,,og  det  var 
tydeligt  for  mig  at  hvis  vi  nåede  finalen 
ville  vi  komme  til  at  spille  en  søndag  og 
så  ville  der  blive  dårlige  følelser  hvis 
jeg  trak  mig  tilbage.  Jeg  sagde  at  det 
ville  være  mere  fair  overfor  alle  hvis  jeg 
lod  en  anden  indtage  min  plads.  Men 
det  ville  hr.  Spitz  ikke  høre  tale  om. 
Han  talte  med  Ny  Kaledonien  om  de 
ikke  kunne  spille  om  lørdagen.  Og  her 
scorede  Erroll  vindermålet  i  kampen 
der  endte  4-3." 

Eftersom  tahitisk  sport  ikke  er  pro- 
fessionel ville  det  være  nemt  at  ude- 
lukkefransk Polynesien  som  ubetyde- 
lige indenfor  international  fodbold. 
Men  det  modsatte  er  faktisk  tilfældet. 
Næsten  25%  af  befolkningen  er  betalte 
medlemmer  af  sportsklubber.  Tahiti 
ligger  meget  nær  toppen  på  listen  over 
de  14  stillehavsnationer  og  områder 
som  spiller  fodbold,  både  med  hensyn 
til  talent,  taktik  og  udholdenhed.  Og 
Erroll  Bennett,  der  er  årsagen  til  Tahitis 


fodboldsucces,  har  allerede  set  hvor- 
dan hans  indflydelse  har  gjort  sig 
gældende  langt  udover  øens  kyster. 

Bror  Bennett  nød  at  berette  om  sin 
samtale  med  en  journalist  under  fod- 
boldkampene på  Stillehavsøerne  i 
1979.  Journalisten  var  nysgerrig  fordi 
den  tahitiske  holdleder  nægtede  at 
spille  på  sabbaten  og  anmodede  om  et 
interview.  Under  samtalen  spurgte 
han:  „Sig  mig  hvilken  person,  som 
lever  i  dag,  beundrer  du  mest?" 

„Han  satte  sig  tilbage  og  ventede  på 
mit  svar,"  mindes  bror  Bennett.  „Jeg 
tror  han  forventede  at  jeg  ville  nævne 
en  fremragende  sportsmand.  I  stedet 
fortalte  jeg  ham  at  den  mand  jeg 
beundrer  mest  er  den  83-årige  Spen- 
cer W.  Kirmball,  præsident  for  Jesu 
Kristi  Kirke  af  Sidste  Dages  Hellige. 
Jeg  fortalte  at  jeg  gerne  ville  hilse  på 
ham  en  dag.  Og  resten  af  interviewet 
handlede  stort  set  om  kirken!" 

Erroll  Bennett  fik  omsider  hilst  på 
præsident  Kimball.  Den  1 3.  febr.  1 981 
besøgte  præsidenten  Tahiti  for  at  tage 
det  første  spadestik  til  Tahiti  templet. 
Erroll  Bennett  fik  til  opgave  at  deltage  i 
sikkerhedsforanstaltningerne  for  kir- 
kens leder. 

I  dag  er  den  32-årige  bror  Bennett 
far  til  fem  børn  og  stadig  topspiller  på 
Tahiti.  I  vestibulen  i  hans  hus  der  ligger 
i  en  forstad  til  Papeete,  er  en  hylde, 
fyldt  med  en  række  strålende  pokaler. 
Han  har  været  Tahitis  topscorer  hvert 
eneste  år  de  sidste  10  år.  Det  er 
interessant  at  se  den  virkning  bror 
Bennetts  mod  har  haft  på  den  måde 
øboerne  ser  på  kirken.  Missionspræsi- 
dent  C.  Jay  Larson  har  ikke  været  sen 
til  at  udnytte  bror  Bennett  til  kirkens 
møder  når  der  har  været  undersøgere 
til  stede.  Jean  Tefan,  der  for  nylig  blev 

ERROLL  BENNETT 


En  glad  Erroll  Bennett 
efter  en  vigtig  sejr. 

„Mor,  er  du  sikker  på  at  frøene 
kommer  op?"  spurgte  Jonas  sin 
mor  der  var  ved  at  ælte  en  stor 
klump  dej  til  et  hvedebrød.  Hun 
nikkede. 

Jonas  blev  ved  med  at  kigge 
på  den  lille  urtepotte  hvor  han 
havde  lagt  nogle  grønne  bønner, 
men  alt  hvad  han  så  var  jord. 
Han  ville  så  gerne  sætte  fingrene 
ned  i  jorden  så  han  kunne  føle 
eller  se  om  bønnerne  spirede, 
men  han  vidste  at  han  ikke  måtte 
gøre  det.  Hans  mor  havde  fortalt 
ham  at  frøene  nemt  kunne  blive 
ødelagt  og  at  de  havde  brug  for 
at  blive  passet  godt  for  at  kunne 
gro. 

„Men  er  du  helt  sikkert  på  at 
de  vil  vokse?"  spurgte  han  igen. 

Mor  holdt  op  med  at  ælte  et 
øjeblik  mens  hun  tænkte  sig  om. 
„Jonas,  kan  du  huske  at  vi  talte 
om  tro  til  vores  familiehjemmeaf- 
ten?  Vi  blev  enige  om  at  en  form 
for  tro  er  at  vide  at  noget  er  der, 
selv  om  man  ikke  kan  se  det.  Du 
ved  at  disse  bønner  er  ved  at 
spire,  og  det  er  en  sådan  slags 
tro.  Vi  kan  ikke  se  de  vokser, 
men  vi  ved  at  de  ganske  lang- 

somt  bliver  større  og  større.  Og 
hvis  vi  venter  længe  nok  vil  vi  få 
nogle  lange,  tynde,  grønne  plan- 
ter at  se.  Og  til  sidst  kan  vi  få 
grønne  bønner  til  middag." 

„Tror  du  nogen  sinde  jeg  får 
en  sådan  tro?" 

„Naturligvis.  Når  du  er  inde  i 
huset  og  beslutter  dig  til  at  gå 
udenfor,  så  ved  du  at  solen  vil 
være  på  himlen  når  du  kommer 
ud,  ved  du  ikke?" 

„Selvfølgelig,  også  hvis  det 

regner,  for  så  har  solen  bare 
gemt  sig  bag  nogle  skyer." 

„Og  du  ved  at  din  far  elsker 
dig,  selv  om  han  går  på  arbejde, 
gør  du  ikke?" 

„Jo,  jeg  gør!" 

„Og  når  han  kommer  hjem,  så 


ved  du  at  han  er  glad  for  at  se 
dig,  og  hvis  du  løber  hen  til  ham 
så  giver  han  dig  et  stort  knus, 
ikke?" 

„Det  gør  han  altid,"  sagde  Jo- 
nas, som  stadig  prøvede  på  at 
forstå  hvad  hans  mor  mente  med 
det. 

„Ja,  alle  disse  ting  viser  at  du 
har  tro." 

Jonas  ville  gerne  tale  noget 
mere  med  sin  mor  om  tro,  men 
så  ringede  telefonen  og  Jonas' 
ven  David,  spurgte  om  han  måtte 
komme  over  til  ham  for  at  lege. 

David  havde  nogle  store,  gule 
lastbiler.  I  én  af  dem  kunne  der 
være  en  hel  spandfuld  sand  og 
Jonas  og  David  besluttede  sig  til 
at  bygge  et  slot  i  Davids  sand- 
kasse. Deres  slot  skulle  have  en 
masse  tårne  og  vinduer  og  høje 

mure 

Drengene  flyttede  en  masse 

sand  hen  i  midten  af  sandkassen. 

Så  postede  de  lidt  vand  på  fra 

vandslangen  og  gravede  i  sandet 

med  deres  hænder.  De  borede 

fingrene  ned  i  det.  Det  varme 

sand  med  det  kolde  vand  i  føltes 

godt.  Så  begyndte  de  at  putte 

sand  i  Davids  spand  og  vendte 

spanden  om  og  til  sidst  havde  de 

6  høje  tårne.  De  byggede  en 

lang  vindebro  og  satte  tårne  i 

hver  sin  ende. 

Da  de  var  færdige  satte  de  sig 


på  kanten  af  sandkassen  og  smi- 
lede til  hinanden. 

„Det  er  flot,  synes  du  ikke?" 
spurgte  David. 

„Det  er  det  største  slot  vi  no- 
gen sinde  har  lavet,"  svarede  Jo- 
nas. „Jeg  vil  gerne  se  hvordan 
det  ser  ud  heroppe  fra." 

Så  stillede  han  sig  op  på  kan- 
ten af  sandkassen.  Det  var  ikke 
ret  højt,  men  kanten  var  smal. 
Han  begyndte  at  svaje  frem  og 
tilbage  og  rakte  ud  for  at  finde 
støtte.  Han  blev  ved  at  række  ud 
efter  noget  at  holde  fast  i  og  til 
sidst  faldt  han.  Hans  hage  ramte 
den  skarpe  kant  på  én  af  lastbi- 
lerne og  han  følte  en  borende 
smerte. 

„Det  bløder  på  din  hage!" 
råbte  David  og  løb  ind  i  huset. 

Jonas  sad  helt  stille.  Det  gjor- 
de virkelig  ondt.  Et  øjeblik  efter 
så  han  David  og  hans  mor  kom- 
me løbende  inde  fra  huset. 

„Åh,  Jonas!"  råbte  Davids 
mor.  „Nu  skal  jeg  hjælpe  dig." 
Hun  rakte  ham  hånden  og  hjalp 
ham  op.  „Lad  os  gå  ind  og  vaske 
hagen.  Gør  det  meget  ondt?" 

Jonas  nikkede.  Han  ville  ikke 


tale,  for  måske  kom  han  til  at 
græde.  Han  gik  ind  i  huset  sam- 
men med  David  og  hans  mor. 
Davids  mor  kom  koldt  vand  på 
en  vaskeklud  og  pressede  den 
forsigtigt  ind  mod  Jonas'  hage 
for  at  lindre  smerten. 

Da  hun  havde  holdt  vaskeklu- 
den der  et  øjeblik  tog  hun  den 
væk  og  kiggede  igen  på  hagen. 
„Nu  ser  det  bedre  ud.  Skal  jeg 
ringe  til  din  mor  og  spørge  om 
hun  vil  komme  og  hente  dig?" 

Jonas  nikkede  igen.  Han  vid- 
ste stadig  ikke  om  han  kunne  ta- 
le uden  at  græde.  Han  hørte 
hvordan  Davids  mor  i  telefonen 
bad  hans  mor  komme  over.  Han 
blev  glad  ved  tanken  om  at  hun 
kom  for  at  hente  ham.  Han  vidste 
hun  ville  komme  så  hurtigt  hun 
kunne. 

Så  kom  Jonas  i  tanke  om 
hvad  hun  havde  sagt  til  ham  om 
morgenen.  „Tro  er  når  man  ved 
at  noget  er  der,  selv  om  man  ikke 
kan  se  det."  Han  vidste  at  hans 
mor  ville  komme  og  hente  ham 
selv  om  han  ikke  kunne  se  at 
hun  gik  ud  af  huset.  Jonas  vidste 
at  hun  ville  ordne  hans  hage  så 
den  kunne  blive  fin  igen.  Da  Jo- 
nas tænkte  på  disse  ting  blev 
han  klar  over  at  han  havde  tro  og 
at  nogen  holdt  af  ham  så  han 
kunne  føle  sig  tryg  -  så  tryg  at 
han  faldt  i  søvn  på  Davids  seng. 

F.  Enzio  Busche 

De  halvfjerds'  første  Kvorum 


Da  jeg  som  dreng  gik  i  skole 
troede  jeg  at  det  med  at  lære 
kun  var  noget  man  gjorde  i  sko- 
len. Jeg  må  indrømme  at  jeg  ikke 
holdt  særlig  meget  af  at  gå  i  sko- 
le. Måske  var  det  fordi  lærerne 
ikke  underviste  mig  i  det  jeg  hav- 
de lyst  til  at  lære  eller  måske  var 
det  fordi  jeg  ikke  gjorde  nok  for 
at  høre  efter  hvad  de  sagde.  Nu 
er  jeg  50  år  og  jeg  har  lært  at  der 
findes  ingen  glæde  der  varer 
længere  i  sammenligning  med 
den  forståelse  man  opnår  ved  at 
kæmpe  med  at  lære  noget. 


Der  er  meget  at  lære,  men  det 
vigtigste  for  alle  er  at  vide  at  vi 
er  børn  af  en  kærlig,  himmelsk 
Fader.  Ingen  er  så  lille  eller  så 
ung  at  han  ikke  lægger  mærke  til 
dem.  Da  jeg  var  ca.  1 1  år  fik  jeg 

en  forståelse  for  vor  himmelske 
Faders  kærlighed.  Mine  forældre 
var  ikke  særlig  religiøse,  men  de 
var  gode  mennesker.  De  elskede 
mig  og  lærte  mig  at  være  god, 
ren  og  ærlig,  og  de  hjalp  mig  til 
at  have  retfærdige  ønsker.  Selv 
om  de  altid  var  meget  interesse- 
rede i  hvad  der  var  sandheden, 
så  kendte  de  ikke  Gud  og  kunne 
derfor  ikke  fortælle  mig  om  ham. 
Jeg  havde  et  stille  håb  om  at 
Gud  levede,  men  jeg  syntes  al- 
drig jeg  kunne  finde  nogen  der 
kendte  ham  og  kunne  fortælle 
mig  om  ham. 

Jeg  husker  at  jeg  så  et  men- 
neske blive  dræbt  ved  en  ulykke. 
Da  det  var  første  gang  jeg  stod 
overfor  døden  blev  jeg  så  opre- 
vet at  jeg  ikke  kunne  sove  de 
næste  par  nætter  og  jeg  blev 
syg.  Ingen  kunne  fortælle  mig 


hvad  der  sker  efter  døden.  Jeg 
blev  grebet  af  en  dyb  frygt  ind- 
vendig og  blev  bange  for  at  min 
far  ville  komme  ud  for  en  ulykke, 
og  at  ingen  ville  kunne  forklare 
for  mig  hvor  han  så  kom  hen. 

Senere,  under  den  anden  ver- 
denskrig boede  jeg  i  mit  fædre- 
land, Tyskland  sammen  med  min 
mor  og  fire  søstre  i  to  meget  små 
beskedne  værelser,  langt  borte 
fra  vort  hus  der  lå  i  det  sydlige 
Tyskland.  Vi  måtte  flygte  fra  vort 
hus  på  grund  af  de  mange  luf- 
tangreb der  havde  ødelagt  vores 
by  og  truede  os  på  livet.  Min  far 
boede  ikke  hjemme  sammen  med 
os  for  han  var  indkaldt  i  hæren. 
Jeg  var  for  lille  til  at  forstå  de 
forfærdelige  begivenheder  der 
skete  omkring  mig  under  den 
rædselsfulde  krig. 

En  aften  jeg  lå  i  min  seng  i  det 
værelse  jeg  delte  med  to  af  mine 
søstre,  kan  jeg  huske  at  jeg  fik 
en  forfærdelig  ensomhedsfølelse. 
Min  mor  og  mine  to  andre  søstre 
sov  i  værelset  ved  siden  af,  men 
jeg  følte  mig  stadig  helt  fortabt  i 


vort  midlertidige  hjem  og  de 
fremmede  omgivelser.  Folk  talte 
oven  i  købet  en  anden  dialekt 
end  jeg  var  vant  til.  Jeg  blev  me- 
get bange  og  tænkte:  Hvad  er 
formålet  med  at  jeg  er  her  på 
denne  jord?  Jeg  kunne  ikke  be- 
svare dette  spørgsmål,  og  det 
førte  til  et  andet  spørgsmål  som 
gjorde  mig  endnu  mere  bange: 
Hvad  er  evighed? 

Jeg  ransagede  mig  selv  for  at 
finde  svaret  på  disse  to  spørgs- 
mål. Men  jo  mere  jeg  tænkte  på 

evighed  jo  mere  fortabt  følte  jeg 
mig.  Der  var  intet  jeg  kunne  gri- 
be fat  i,  jeg  kunne  ikke  finde  no- 
get ståsted.  Jeg  følte  det  som 
om  jeg  faldt  og  faldt  og  faldt 
uden  at  standse.  Det  gjorde  mig 
frygtelig  bange. 

Jeg  kan  stadig  huske  dette 
værelse  i  detaljer  -  det  blege  må- 
nelys og  kirkeklokkerne  der  rin- 
gede hvert  kvarter.  Jeg  lå  vågen 
indtil  tidligt  om  morgenen  og  jeg 
var  så  fortvivlet  at  jeg  begyndte 
at  græde.  Jeg  græd  og  græd. 

Pludselig  skete  der  en  foran- 
dring. Jeg  følte  en  trøstende 
kraft  omslutte  mig  og  en  lille, 
stille  stemme  sagde  inde  i  min 
sjæl:  „Du  er  mit  barn.  Hav  tillid 
til  mig."  Mit  hjerte  fyldtes  om- 
gående med  glæde  og  lykke.  Al 
min  frygt,  ensomhed  og  fortviv- 
lelse forandredes  til  en  varm  trø- 
stende følelse.  Den  nat  lærte  jeg 
for  første  gang  at  der  findes  no- 
get man  ikke  kan  se,  en  kærlig 
person  som  er  bekymret  og  inter- 


esserer sig  for  mig.  Det  mærker 
jeg  især  når  jeg  er  fortvivlet  og 
har  brug  for  hjælp. 

Jeg  skal  stadig  gå  en  lang  vej 
for  at  opnå  en  bedre  forståelse  af 
vor  himmelske  Faders  omsorg  for 
sine  børn,  men  jeg  har  fra  tid  til 
anden  i  mit  liv  haft  andre  åndeli- 
ge oplevelser.  Jeg  har  forsøgt  at 
læse  alle  de  bøger  om  Gud  som 
jeg  kunne  finde.  Jeg  har  besøgt 
mange  forskellige  kirker.  Men 
først  ca.  1 8  år  senere  begyndte 
jeg  virkelig  at  forstå.  Det  var  da 
ældsterne  fra  Jesu  Kristi  Kirke  af 
Sidste  Dages  Hellige  ringede  på 
min  dør.  Da  lærte  jeg  vor  him- 
melske Fader  at  kende,  hvordan 
man  indgår  en  pagt  med  ham  og 
hvordan  man  modtager  retten  til 
altid  at  tale  med  ham.  Jeg  lærte 
at  føle  mig  accepteret  af  ham. 

Vi  kan  alle  finde  trøst  i  hans 
sande  kirke.  Den  er  for  alle  der 
søger  ham  og  ønsker  at  være 
sammen  med  ham  igen  en  dag, 
og  som  er  villige  til  at  lade  sig 
vejlede  af  hans  tjener,  en  levende 
profet. 

Jeg  ved  at  der  ikke  er  noget 
så  vigtigt  i  dette  liv  som  at  lære 
vor  Fader  i  Himmelen  at  kende 
og  at  følge  hans  lærdomme.  □ 


ELIAS 


(Elijah) 


OG  GUDS  MAGT 

Fra  Historier  fra  Skriften 
(1.  Kong.  17) 

Den  onde  kong  Akab  provo- 
kerede Gud  Herren  mere  til 
at  blive  vred  end  nogen  anden  af 
de  israelske  konger  som  havde 
levet  før  ham.  Og  på  grund  af 
Akabs  ugudelighed  advarede 
profeten  Elias  [Elijah]  ham  såle- 
des: „Så  sandt  Herren,  Israels 
Gud,  lever,  han,  for  hvis  åsyn  jeg 
står,  i  de  kommende  år  skal  der 
ikke  falde  dug  eller  regn  uden  på 
mit  udtrykkelige  bud!"  Derpå  bad 
Herren  Elias  skjule  sig  ved  bæk- 
ken Krit,  hvor  han  kunne  finde 
vand.  Her  sørgede  Herren  for 
Elias,  idet  han  sendte  ravne  med 
brød  og  kød  hver  morgen  og  af- 
ten. Men  efter  et  stykke  tid  ud- 
tørrede bækken  fordi  det  ikke 


regnede.  Så  bad  Herren  Elias  om 
at  stå  op  og  gå  ind  til  byen  Za- 
repta,  hvor  han  ville  finde  en  en- 
ke som  ville  give  ham  mad.  Da 
Elias  kom  til  byens  port  fik  han 
øje  på  enken  der  gik  i  nærheden 
og  sankede  brænde.  Han  råbte  til 
hende:  „Hent  mig  lidt  vand  i  et 
kar,  for  at  jeg  kan  drikke!" 

Da  kvinden  gik  bort  for  at 
hente  vand,  råbte  Elias  til  hende: 
„Tag  også  et  stykke  brød  med  til 
mig!" 

Enken  svarede:  „Jeg  ejer  ikke 
brød,  men  kun  en  håndfuld  mel  i 
krukken  og  lidt  olie  i  dunken;  jeg 
var  netop  ved  at  sanke  et  par 
stykker  brænde  for  at  gå  hjem  og 
tillave  det  til  mig  og  min  søn;  og 


Da  sagde  Elias  til  hende: 
„Frygt  ikke!  Gå  hjem  og  gør, 
som  du  siger!  Men  lav  først  et 
lille  brød  deraf  til  mig  og  bring 
mig  det;  siden  kan  du  lave  noget 
til  dig  selv  og  til  din  søn! 

Thi  så  siger  Herren,  Israels 
Gud:  Melkrukken  skal  ikke  blive 
tom,  og  olien  i  dunken  skal  ikke 
slippe  op,  før  den  dag  Herren 
sender  regn  overjorden!" 

Enken  gjorde  som  Elias  bad 
om  og  bagte  brødet.  „Og  både 
hun  og  han  og  hendes  søn  hav- 
de noget  at  spise  en  tid  lang." 

Enken  og  hendes  søn  blev  be- 
mærkelsesværdigt velsignet  på 
grund  af  hendes  tro  på  Herrens 
ord  og  hans  profet. 

En  dag  blev  enkens  søn  syg 
og  til  sidst  var  der  „ikke  mere  liv 


i  ham".  Enken  fyldtes  med  sorg 
og  græd,  så  sagde  hun  til  Elias: 
„Er  du  kommet  for  at  .  .  .  volde 
min  søns  død?" 

Elias  svarede:  „Lad  mig  få  din 
søn!"  Og  han  tog  ham  ...  og  bar 
ham  op  i  stuen  på  taget,  hvor 
han  [Elias]  boede,  og  lagde  ham 
på  sin  seng.  Så  råbte  han  til  Her- 
ren: „Herre  min  Gud,  lad  dog 
drengens  sjæl  vende  tilbage!" 

Herren  hørte  Elias'  bøn  og 
„drengens  sjæl  vendte  tilbage,  så 
han  blev  levende".  Elias  bragte 
drengen  ned  til  moderen  og  sag- 
de: „Se,  din  søn  lever!" 

Den  taknemlige  enke  svarede: 
„Nu  ved  jeg  vist,  at  du  er  en 
Guds  mand,  og  at  Herrens  ord  i 
din  mund  er  sandhed."  □ 

afløst  som  public  communication  di- 
rector  for  Tahitiområdet,  siger  tanke- 
fuldt: „Det  er  naturligvis  ikke  alle 
mennesker  der  er  enige  med  kirken  i 
dens  indstilling  om  at  helligholde  sab- 
baten.  Men  jeg  tror  vi  med  rette  kan 
sige  at  de  respekterer  os  for  det.  Mange 
beundrer  at  der  er  mennesker  der 
stadig  er  parate  ti  I  at  forsvare  et  princip. 
Og  i  dag  er  der  utallige  tahitiere  -  ikke 
blot  fodboldspillerne  selv,  men  tusind- 
vis af  deres  tilhængere  -  der  nu  kan 
være  sammen  med  deres  familier  om 
søndagen  i  stedet  for  at  gå  til  bod  bold- 
kamp, på  grund  af  en  personlighed  der 
blev  sidste  dages  hellig." 

Måske  står  det  vigtigste  spørgsmål 
endnu  tilbage.  Hvorfor  var  en  mand 
med  en  status  som  Napoleon  Spitz 
villig  til  at  gå  så  langt  for  at  støtte  Erroll 
i  spørgsmålet  om  sabbaten,  når  han 
ikke  delte  denne  spillers  religiøse  over- 
bevisning? Hvad  er  det  denne  leder  af 
den  indflydelsesrige  Comité  Territorial 
des  Sports,  formanden  for  Fransk- 
Polynesiens  Fodboldunion  der  forny- 
lig blev  valgt  som  vicepræsident  for 
den  Fransk-Polynesiske  lovgivende 
forsamling,  ser  i  Erroll  Bennett  som 
han  så  højt  beundrer? 

„Jeg  ved  at  det  for  Erroll  var  et 
spørgsmål  om  dyb  religiøs  overbevis- 
ning, jeg  respekterede  ham  for  det," 
siger  Hr.  Spitz.  Og  idet  han  læner  sig 
tilbage  i  sin  stol  i  sit  embedskontor  i 
forsamlingsbygningen,  tilføjer  han 
med  følelse: 

„Erroll  Bennett  er  andet  og  mere 
end  fodboldspiller.  Jeg  tror  han  er  den 
største  tahitiske  fodboldstjerne  nogen 
sinde  -  som  spiller  har  han  en  indstil- 
ling og-  en  ånd  der  gør  ham  til  et 
storslået  menneske.  Hvis  han  havde 
disse  egenskaber  før  han  blev  mormon 


så  har  han  dem  i  endnu  højere  grad  nu. 
Ikke  eneste  gang  i  hans  karriere  har 
han  modtaget  en  advarsel  for  dårlig 
opførsel." 

Ingen  ved  endnu  hvor  længe  Erroll 
Bennett  vil  blive  ved  at  spille  fodbold. 
Han  kan  holde  sig  på  toppen  endnu 
fem  år.  Men  man  har  på  fornemmelsen 
at  dagen  måske  ikke  er  så  fjern  hvor 
han  må  trække  sig  tilbage  med  hæder. 
Dengang  Papeetestaven  på  Tahiti  blev 
delt,  den  20.  juni,  sidste  år  blev  Errolls 
tidligere  biskop,  LysisTerooatea  kaldet 
til  at  præsidere  over  den  nydannede 
Pirae  stav  på  Tahiti,  og  Erroll  blev 
kaldet  til  at  være  medlem  af  stavens 
højråd.  Og  som  det  kunne  forventes 
kommer  højrådsmøderne  før  trænin- 
gen. Napoleon  Spitz  håber  på  sin  side 
at  Erroll  kan  blive  ved  med  at  spille,  så 
han  kan  deltage  i  Sydhavsøernes  ka- 
mpe der  skal  finde  sted  i  Apia  på 
Samoa  i  år. 

Når  Erroll  Bennett  taler  om  sin  egen 
tilværelse  i  de  sidste  fem  hektiske  år  - 
hvor  han  har  været  udsat  for  så  stort 
pres  for  at  forsvare  de  principper  han 
står  for,  og  om  de  forskellige  menne- 
skers tilværelser  han  har  berørt  -  så 
siger  han  ganske  enkelt:  „Jeg  er  blevet 
rigt  velsignet."  □ 


Fotograferet  af  Michael  Otterson. 

„Og  de  levede  lykkeligt  til  deres 
dages  ende"  -  sådan  slutter  mange  af 
de  eventyr  vi  bedst  kan  lide.  Søster 
Nedra  Redd  fra  Calgary,  Alberta  i 
Canada  minder  os  klogt  om  at  det  kun 
er  eventyr.  „Gennem  livet  har  vi  mange 
stunder  som  kunne  minde  om  dette," 
forklarede  hun,  „men  hvis  vi  så  venter 
at  vi  hele  vort  liv  skal  være  fritaget  for 
vanskeligheder,  så  kan  vi  blive  meget 
skuffede." 


„Ser  du,"  fortsatte  hun,  „man  må 
nemlig  forvente  at  der  vil  komme  visse 
problemer  og  vanskeligheder  hen  ad 
vejen.  Livet  giver  somme  tider  sine 
skrammer  og  der  findes  bare  ingen 
måde  hvorpå  man  kan  undgå  dette." 

For  at  illustrere  dette  fortalte  hun  om 
de  kattekillinger  hun  holdt  så  meget  af 
under  sin  barndom  i  Canada.  „En  af 
dem  kaldte  jeg  Nicodemus  og  den 
anden  Rufus,"  sagde  hun  og  kluklo. 

„Som  I  ved  så  bider  og  river  katte.  Men 
de  er  også  så  bløde  og  kære.  Hvis  vi 
ville  indse  at  livet  både  har  gode  og 
dårlige  stunder  og  lægge  vore  planer  i 
forventning  om  også  at  få  nogle  rifter 
og  skrammer  -  nogle  som  gør  rigtig 
ondt  -  og  lære  at  betragte  modgang- 
stider  som  noget  der  kommer  og  går, 
så  kan  livet  være  dejligt  og  så  vil  vi  ikke 
blive  skuffede  eller  bitre." 

Søster  Redd,  der  personligt  har 
været  ude  for  alvorlige  prøvelser  i  sit 
liv,  står  i  sine  egne  tanker  et  øjeblik. 
Derpå  indrømmer  hun,  mildt  accepte- 
rende og  lidt  underdanigt:  „Jeg  kan 
huske  når  det  var  virkelig  svært,  så 
tænkte  jeg  at  det  ikke  kunne  være 
meningen  at  det  skulle  være  sådan. 
Men  det  er  meningen  at  det  skal  være 
sådan.  Der  vil  jo  være  tidspunkter  hvor 
vi  skal  prøves  og  bestå,  som  I  ved.  Og 
med  passende  mellemrum  hen  ad  vej- 
en, vil  vor  Fader  i  Himmelen  sørge  for 
pauser  hvor  vi  kan  hvile  ud,  nogle  helt 
specielle  tidspunkter.  Jeg  kalder  dem 
de  gyldne  stunder." 

Og  så  fortæller  hun  os  lidt  om  sin 
egen  filosofi:  „Nøjagtigt  som  vor  him- 
melske Fader  har  givet  ugen  7  dage  og 
én  af  dem  er  en  helt  speciel  dag, 
således  har  vi  også  dage  der  kræves 
noget  og  dage  hvor  vi  ved  at  vi  slet  ikke 
kunne  være  lykkeligere." 

En  af  søster  Redds  gyldne  stunder 
var  dengang  hun  fik  sit  første  barn,  en 
søn.  Men  inden  der  var  gået  tre  måne- 
der begyndte  dette  livs  problemer  og 
prøvelser  for  hende.  Både  mor  og  barn 
blev  ramt  af  polio.  Bekymringen  var 
stor  og  bønnerne  inderlige.  Hendes 
mand,  bror  Philip  Redd,  der  nu  er 
koordinator  for  seminar  og  institutpro- 


grammet i  Canada,  var  ved  at  forberede 
sig  til  i  løbet  af  en  måned  at  påbegynde 
sin  karriere  som  fuldtids-seminarlærer. 
„Vi  syntes  at  vi  virkelig  havde  for- 
søgt på  at  gøre  det  rette  og  at  vi  gjorde 
hvad  Herren  ønskede  vi  skulle.  Vi 
havde  tro  på  at  Herren  ville  velsigne  os, 
også  under  vore  prøvelser." 

Vor  Fader  i  Himmelen  har  fortalt  os 
at  hans  folk  skulle  være  et  prøvet  folk, 
selv  Abraham  blev  bedt  om  at  ofre  sin 
eneste  søn  [se  L&P  101:4].  Og  dette 
trofaste  ægtepar  blev  altså  prøvet  på 
denne  måde.  Deres  bønner  blev  be- 
svaret, men  kun  til  dels.  Søster  Redd 
blev  helbredt  uden  mén  efter  den 
forfærdelige  sygdom,  men  hendes  dy- 
rebare barn,  hendes  eneste  søn,  blev 
lammet  invaliderende  i  ben,  arme  og 
ryg.  Det  der  havde  været  en  så  strålen- 
de, lykkelig  tid  blev  hurtigt  til  bedrø- 
velse. Livets  rifter  og  skrammer  blev  en 
smertelig  realitet.  Bror  og  søster  Redd 
blev  tvunget  til  at  aflevere  deres  barn  til 
professionel  omsorg  på  børnehospita- 
let, der  lå  mere  end  1  60  km  fra  deres 
hjem,  og  hvor  han  kunne  få  særlig 
behandling.  Selv  efter  et  år  var  han 
stadig  meget  svag  og  udviklede  sig 
stadig  langsomt. 

Der  gik  tre  lange  år  med  store 
bekymringer  for  barnet,  og  bekymrin- 
gerne tog  blot  til.  En  rigtig  og  retfærdig 
mor  er  guddommeligt  udrustet  med 
alle  de  rene  følelser  som  følger  med  det 
hellige  moderkald,  og  det  var  en  ople- 
velse der  gjorde  hjerte-ondt.  „Jeg 
ønskede  bare  så  desperat  at  han  skulle 
komme  sig,"  hviskede  hun.  „Det  var 
meget  hårdt  for  mig  at  jeg  ikke  selv 
kunne  lægge  min  lille  dreng  i  seng  om 

aftenen,  hans  liv  havde  en  livsvigtig 
betydning  for  os." 

En  aften  på  et  tidspunkt  hvor  denne 
unge  mor  havde  det  allersværest,  stod 
hun  op  af  sin  seng,  gik  ind  i  et  andet 
værelse  og  bad  til  sin  Fader  i  Himme- 
len. Hun  mindedes  en  hændelse  fra  sin 
barndom.  En  god  og  ædel  kvinde 
havde  bedt  for  sin  meget  syge  mand  og 
spurgt  om  Herren,  dersom  det  var  hans 
vilje,  ville  tillade  hende  at  overtage  sin 
mands  svagelighed,  så  han  ikke  behø- 
vede at  indskrænke  sit  arbejde  for 
Herrens  sag.  Denne  søster  blev  næsten 
omgående  stokdøv  og  det  var  hun 
resten  af  sit  liv,  mens  hendes  mand,  der 
blev  mirakuløst  helbredt,  blev  en  stor- 
slået, åndelig  Guds  mand  og  en  indfly- 
delsesrig leder  i  opbygningen  af  Guds 
rige  i  det  pågældende  område.  Ved 
tanken  om  denne  hændelse  tryglede 
denne  trofaste  mor  Faderen  på  sin 
søns  vegne,  og  bad  om  hun  personligt 
måtte  overtage  sin  søns  problemer.  Og 
hun  slutter  denne  beretning  med  at 
sige:  „Jeg  gik  tilbage  i  min  seng  og 
faldt  i  søvn." 

Selv  om  det  lille  barn  blev  på 
hospitalet  var  der  ind  imellem  lykkeli- 
ge, gyldne  stunder.  Ægteparret  fik 
endnu  en  dreng  og  derpå  en  lille  pige. 
Efterhånden  blev  det  syge  barn  stær- 
kere og  stærkere  og  han  lærte  at  gå 
med  skinner  på  benene.  Til  sidst  var 
han  i  stand  til  at  forlade  hospitalet  en 
tid,  så  den  lille  familie  kunne  være 
sammen  ved  juletid. 

Selv  om  der  nu  var  grunde  til  at 
glæde  sig  i  det  stille  var  det  dog 
tydeligt  at  det  stadigvæk  var  en  tid 
hvor  der  kom  rifter  og  skrammer.  I  de 
følgende  måneder  blev  søster  Redd 

bekymret,  fordi  hun  opdagede  at  hun 
lidt  efter  lidt  mistede  følelsen  i  sine 
hænder  og  fødder.  Når  hun  gav  sit  lille 
barn  ble  på  skete  det  ofte  at  hun  stak 
sig  i  tommelfingeren  med  sikkerhed- 
snålen uden  at  opdage  det.  Når  hun  så 
blodet  voksede  hendes  bekymring. 
Hun  fornemmede  ængsteligt  hvordan 
hun  var  ved  at  blive  lam  i  hele  kroppen. 
Det  var  vanskeligt  for  hende  at  klare  sit 
lille  nyfødte  barn  og  ansvarene  for  de 
små  børn.  Efterhånden  som  måneder- 
ne blevtil  år  kom  der  både  prøvelser  og 
velsignelser  hen  ad  vejen.  Den  ældste 
søn  kunne  lægge  skinnerne  og  var  i 
stand  til  at  gå  i  skole.  Disse  velsignelser 
blev  anerkendt  i  ydmyg  taknemlighed 
som  familien  gav  inderligt  udtryk  for. 
Men  den  unge  mor  der  led  af  voldsom 
hovedpine  og  ingen  følelser  havde  i 
hænder  og  fødder,  råbte  om  hjælp. 
Den  støtte  hun  fik  fra  familie  og  venner 
syntes  ikke  at  være  nok.  „Folk  var  søde 
og  rare,  de  var  virkelig  gode  ved  mig," 
mindedes  hun  taknemligt.  „Men  når 
man  er  så  fysisk  handicappet  at  man 
ikke  kan  sørge  for  dem  man  holder  af, 
så  er  det  meget  vanskeligt." 

På  dette  tidspunkt  mente  nogle 
specialister  at  det  kunne  være  dissemi- 
neret sclerose  hun  var  ramt  af,  og  som 
gjorde  at  hun  var  så  smerteligt  handi- 
cappet. Tanken  om  hendes  fremtid  var 
årsag  til  stor  bekymring.  „Det  er  nogle 
år  siden,"  sagde  hun.  Søster  Redd,  der 
nu  er  en  smuk,  sund  og  aktiv  kvinde 
med  et  bevægende  ansigt  og  vidnes- 
byrd, udstråler  en  ånd  der  viser  at  hun 
er  blevet  renset  ved  at  kæmpe. 

Hun  talte  om  den  dag  da  hun  og 
hendes  elskede  mand  først  søgte  Her- 
rens råd  i  alle  ting,  og  derpå  søgte  råd 


hos  en  ven  der  havde  været  supervisor 
indenfor  seminarprogrammet  og  nu 
var  generalautoritet.  „Han  sagde  at 
han  ikke  troede  at  Herren  havde  tænkt 
sig  at  jeg  skulle  ofre  mit  liv.  Han  gav 
mig  en  velsignelse  og  forklarede  at 
Herren  havde  accepteret  mit  offer  på 
mit  barns  vegne.  Han  lovede  mig  at  jeg 
ville  leve.  Men  det  er  ikke  os  der 
bestemmer  hvor  voldsomme  vore  prø- 
velser skal  være  eller  beslutte  hvornår 
de  skal  holde  op,"  forklarede  hun.  „Vi 
modtager  ikke  et  vidnesbyrd  før  vores 
tro  er  prøvet,  og  vor  Fader  i  Himlen  vil 
afgøre  hvornår  det  er." 

Forløsningens  time  kunne  man  for- 
vente ville  komme  i  det  øjeblik  Herren 
har  opregnet  vor  udholdenhed  og 
vores  trofasthed.  Efter  velsignelsen  fik 
søster  Redd  det  værre  og  den  25.  okt. 
måtte  hun  gå  i  seng.  Hun  måtte  mades 
og  „jeg  kunne  end  ikke  børste  mine 
tænder",  forklarede  hun.  „Min  elskede 
mand  og  jeg  talte  om  formålet  med  liv 
og  død,  og  vi  bad  om  at  vi  måtte  kunne 
acceptere  hvad  som  helst  Herren  hav- 
de til  os.  På  dette  tidspunkt  syntes  vi  at 
hvad  der  end  skete  så  var  det  i  orden." 
Dette  forældrepar  styrkede  hinanden 
mens  de  blev  prøvet  og  fundet  „villige 
til  at  underkaste  sig  alt  det,  Herren 
finder  tjenligt  at  pålægge  dem,  lige- 
som et  barn  underkaster  sig  sin  fader." 
[Mosiah  3:19]. 

Den  20.  dec.  blev  Nedra  Redd  fløjet 
til  hopitalet  i  Edmonton,  Alberta.  Der 
blev  hun  yderligere  undersøgt.  Efter  to 
lange  dage  med  stor  bekymring,  be- 
kræftede lægerne  formodningen  om  at 
det  ikke  var  sclerose  søster  Redd  var 
ramt  af,  men  at  det  snarere  var  en 
alvorlig  hjernesvulst  der  lå  dybt  i  bun- 

den  af  hendes  hjerneskal.  Den  så  ikke 
ud  til  at  kunne  opereres.  I  hendes 
svage  tilstand  betragtede  man  en  ope- 
ration som  en  stor  og  farlig  risiko.  Men 
lægerne  forklarede  at  hun  kun  havde 
to  uger  at  leve  i  hvis  de  ikke  fik  fjernet 
svulsten.  Sygdommen  var  blevet  så 
alvorlig  at  den  svækkede  søster  Redds 
åndedræt,  hvilket  meget  hurtigt  ville 
standse  for  ilttilførslen.  Situationen 
virkede  desperat.  En  af  lægerne  fore- 
slog at  de  ventede  til  efter  jul  dersom 
de  ønskede  at  vove  en  operation.  Men 
søster  Redd  samlede  al  den  styrke  hun 
i  så  rigt  mål  havde  fået  gennem  den 
velsignelse  hun  modtog  af  deres  ven, 
generalautoriteten.  Det  unge  ægtepar 
traf  modigt  deres  beslutning.  „Opera- 
tionen blev  berammet  til  juleaften," 
sagde  hun.  „Nu  syntes  vi  at  vor  Fader  i 
Himmelen  var  begyndt  at  besvare  vore 
bønner,"  hviskede  hun.  „Om  sønda- 
gen kom  min  fætter,  der  var  stavspræ- 
sident,  og  gav  mig  en  velsignelse.  Han 
fortalte  mig  senere  at  han,  dengang 
han  gav  mig  den  velsignelse,  bogsta- 
veligt talt  kunne  mærke  hvordan  kraf- 
ten flød  fra  ham."  Præstedømmets 
kraft  virkede  atter  til  hendes  fordel. 

Bekymrede  familiemedlemmer  og 
venner  ventede  og  vågede  natten 
igennem  efter  operationen.  Dagen 
brød  frem,  det  var  julemorgen.  Svul- 
sten var  fjernet.  Minutterne  sneglede 
sig  roligt  afsted  på  hospitalsstuen. 
Søster  Redds  fremtid  var  usikker.  „Mi- 
ne tanker  var  helt  specielle  da  jeg  atter 
kom  til  bevidsthed,"  forklarede  søster 
Redd.  Det  var  på  grænsen  mellem  liv 
og  død  at  denne  trofaste  kvinde,  den 
julemorgen,  fik  livets  gaver  tilbage.  De 
kom  én  efter  én  med  tilstrækkelig  tid 

imellem  til  at  hun  kunne  nære  håbet  og 
nyde  fremgangen.  Alle  disse  gaver, 
disse  kostbarheder,  disse  uvurderlige 
kostbarheder! 

„Jeg  har  det  godt!  Jeg  døde  ikke 
under  operationen!  Jeg  lever!"  var  det 
første  hun  erkendte.  „Men  alt  var  sort, 
og  jeg  kunne  intet  høre.  Jeg  forsøgte 
at  tale,  og  jeg  kunne  ikke  tale.  Jeg 
tænkte:  jeg  er  blind.  Jeg  han  ikke  høre. 
Jeg  kan  ikke  tale.  Men  jeg  lever.  Jeg 
husker  hvordan  jeg  fyldtes  med  tak- 
nemlighed over  at  jeg  levede  og  at  jeg 
derpå  sank  hen  i  bevidstløshed  igen. 
Da  jeg  senere  blev  klar  over  at  jeg  atter 
var  ved  bevidsthed  og  at  det  var 
ligesom  gråt  omkring  mig,  så  tænkte 
jeg:  Jeg  er  ikke  helt  blind.  Jeg  kan  se 
noget  lys.  Jeg  husker  at  jeg  bad  og 
sagde  til  min  himmelske  Fader:  ,Tak 
skal  du  have.  Jeg  lever  og  jeg  er  ikke 
helt  blind.'  Jeg  kunne  jo  være  kommet 
til  at  leve  i  mørke.  Så  jeg  takkede  igen. 
Så  blev  jeg  klar  over  at  jeg  kunne  se 
Phils  ansigt.  Min  mand  talte  til  mig, 
men  jeg  kunne  ikke  høre  ham.  Men," 
siger  hun  ivrigt,  „jeg  kunne  se  ham. 
Jeg  var  så  taknemlig  fordi  jeg  kunne  se 
hans  ansigt. 

Det  varede  ikke  længe  før  jeg  blev 
klar  over  at  jeg  kunne  høre  ham  tale  til 
mig,  så  jeg  bad  igen  og  takkede  fordi 
jeg  kunne  se  og  høre.  Jeg  tænkte:  Jeg 
kan  ikke  tale,  men  det  er  i  orden.  Jeg 
kan  se  og  jeg  kan  høre." 

Søster  Redd  reflekterede  et  øjeblik 
over  sin  dybe  taknemlighed  over  disse 
kostbare  gaver  hun  fik  denne  julemor- 
gen og  berettede  henrykt  om  den 
sidste  kostbarhed.  „Lægen  var  der. 
Jeg  havde  forsøgt  at  tale.  Jeg  havde 
hørt  ham  spørge  min  mand:  ,Kan  hun 


tale?'  Han  rystede  let  på  hovedet.  ,Det 
var  det  jeg  var  bange  for,' sagde  lægen. 
,Vi  måtte  ødelægge  en  lille  smule  af 
talecentret  for  at  få  fat  i  svulsten.  Jeg 
var  bange  for  at  hun  ville  miste  talens 
brug.'" 

Og  med  en  klar  og  tydelig  stemme 
berettede  søster  Redd  om  de  tanker 
hun  fik  i  dette  øjeblik:  „Nå,  sådan  er 
det.  Jeg  kan  ikke  tale.  Men  jeg  kan 
høre  og  jeg  kan  se.  Jeg  var  meget  glad 
og  dybt  taknemlig.  Så  satte  lægen  sin 
finger  på  hullet  i  min  strube  hvor  der 
sad  et  rør,  og  han  sagde:  ,Prøv  nu.'  Jeg 
kunne  sige  nogle  lyde!  Jeg  vidste  at 
jeg  ikke  var  stum.  Det  var  sådan  en 
dejlig  følelse.  Vi  vidste  at  Herren  havde 
velsignet  os.  Det  var  julemorgen.  Phil 
havde  tilbragt  hele  natten  hos  mig  da 
jeg  havde  så  meget  brug  for  ham.  Fyldt 
af  glæde  og  taknemlighed  bad  jeg  ham 
gå  hjem  og  være  sammen  med  børne- 
ne. Det  var  en  vidunderlig  jul." 

Og  fra  det  lager  af  tro  og  mod,  som 
blev  opbygget  i  modgangstider  og 
under  lidelser,  hentede  bror  og  søster 
Redd  fryd  og  glæde.  „Det  er  en  stor 
trøst  at  vide  at  der  ikke  findes  noget 
Herren  ikke  kan  eller  vil  gøre  for  os  hvis 
det  er  til  vort  bedste."  De  havde  gjort 
denne  opdagelse:  „Herren  er  med  os  i 
hverdagen  og  ikke  bare  i  det  der  er 
evigt  og  herligt.  Det  kunne  sammen- 
lignes med  ,Hallelujakoret'  fra  Håndels 
Messias  og  stille  baggrundsmusik. 
Han  er  begge  steder  og  bevidstheden 
om  dette  gør  os  bevidst  opmærksom 
på  alle  de  ,og  de  levede  lykkeligt  til 
deres  dages  ende'  tidspunkter  vi  får  i 
vort  liv."  □ 

TRO  PÅ  HERREN, 
JESUS  KRISTUS 


Gene  R.  Cook 

De  halvfjerds'  første  Kvorum 


For  lang  tid  siden  var  der  én  der 
sagde  at  når  der  sker  store  ting 
afsløres  tre  slags  mennesker:  for  det 
første  dem  der  ikke  lægger  mærke  til  at 
der  er  ved  at  ske  noget  stort,  for  det 
andet  dem  der  lægger  mærke  til  at  der 
er  ved  at  ske  noget,  men  ikke  ved  hvad 
det  er,  og  for  det  tredie  den  der  står  bag 
det  hele  og  får  det  til  at  ske. 

Hvordan  får  et  menneske  noget  til 
at  ske?  Hvordan  kan  man  som  ung 
mand  eller  pige,  som  far  eller  mor  eller 
som  leder  i  kirken  virke  effektivt? 
Hvordan  kan  man  opnå  noget  i  skolen 
eller  i  livet?  Jeg  mener  at  det  kan  lade 
sig  gøre  ved  at  gøre  tingene  på  Herrens 
måde.  Vi  kan  få  noget  til  at  ske  ved  at 
tro  på  Herren,  Jesus  Kristus. 

Nogle  af  jer  bekymrer  jer  om  sko- 
learbejde og  kan  ikke  udføre  det  så 
godt  som  I  kunne  tænke  jer.  Kunne  tro 
på  Herren  vise  vejen?  Nogle  af  jer 
bekymrer  jer  om  tilstanden  på  arbejds- 
markedet. Kan  tro  på  Herren  vise 
vejen?  Nogle  af  jer  bekymrer  jer  om 
ægteskab.  Bliver  jeg  nogen  sinde  gift? 
Hvis  jeg  bliver,  så  med  hvem  og 
hvornår?  Nogle  af  jer  bekymrer  jer  om 
hvordan  I  skal  opdragejeres  børn,  om 
sygdom,  om  død,  om  personlige  pro- 
blemer og  personlig  udvikling.  Og  her 
gælder  det  atter,  kan  tro  på  Herren  vise 
vejen? 

Maleri  af  Harry  Anderson 


Nogle  mennesker  forsøger  at  besva- 
re disse  vanskelige  spørgsmål  på  deres 
egen  måde  og  håber  på  det  bedste, 
men  det  ender  alligevel  med  at  de 
træffer  forkerte  valg.  Herren  kunne 
meget  vel  sige  til  dem:  „Hvor  længe  vil 

1  forfølge  mig?  Hvor  længe  har  I  i  sinde 
at  gå  jeres  egne  veje?" 

Trofaste  sidste  dages  hellige  vil 
gerne  vide  hvordan  de  kan  anvende 
deres  tro  således  at  alt  vil  tjene  dem  til 
bedste  [se  L&P  90:24],  selv  udføre 
noget  uden  at  blive  tilskyndet  dertil  [se 

2  Ne.  2:13-14,  16,  26-27],  således  at 
de  på  retfærdig  vis  kan  sejre  over  sig 
selv  og  andre  og  forskellige  situationer 
[se  3  Ne.  7:17-18].  De  vil  gerne  helt 
bestemt  vide  hvad  Herrens  vilje  er  med 
hensyn  til  dem  og  derpå  i  tro  discipli- 
nere sig  til  at  underlægge  sig  hans 
vilje. 

Hvad  er  tro?  Profeten  Joseph  Smith 
har  sagt: 

„Havde  det  ikke  været  for  troens 
princip  var  verdenerne  aldrig  blevet 
organiseret,  og  mennesket  var  ikke 
blevet  dannet  af  støvet.  Det  var  efter 
dette  princip  Jehova  arbejdede  og 
gennem  dette  han  udøvede  magt  over 
alle  timelige  såvel  som  evige  ting. 
Fratag  Gud  dette  princip  eller  denne 
egenskab -for  det  er  en  egenskab -og 
han  vil  ophøre  med  at  eksistere  .  .  . 

Troen  er  således  det  første  store, 
styrende  princip  som  har  kraft,  herre- 
dømme og  myndighed  over  alle  ting. 
Ved  troen  eksisterer  de,  ved  troen 
holdes  de  oppe,  ved  troen  ændres  de, 
eller  ved  troen  forbliver  de  som  de  er,  i 
overensstemmelse  med  Guds  vilje. 
Uden  troen  er  der  ingen  kraft,  og  uden 
kraft  kunne  intet  skabes  eller  eksiste- 
re." [Lectures  on  Faith,  nr.  1 ,  s.  9-1 0] . 


Den  mest  enkle  definition  på  tro  jeg 
kender  er  „tro  er  kraft". 

Hvordan  kan  man  udøve  tro  så  man 
kan  klare  livets  prøvelser?  Hvordan 
lærer  man  at  anvende  denne  kraft  til 
velsignelse  for  sig  selv  og  andre?  Jeg 
vil  gerne  nævne  seks  bestemte  forslag. 


1 


Hav  tro 


Jeg  elsker  de  enkle  men  guddom- 
melige ord  som  Nephi  har  sagt: 

„Jeg,  Nephi,  som  var  meget  ung  .  .  . 
påkaldte  Herren,  og  se,  han  kom  til  mig 
og  blødgjorde  mit  hjerte,  så  at  jeg 
troede  alle  de  ord,  som  min  fader  havde 
talt;  derfor  satte  jeg  mig  ikke  op  imod 
ham  ligesom  mine  brødre."  [1  Ne. 
2:16.  Fremhævelse  tilføjet]. 

Tror  du?  Er  du  i  stand  til  at  udøve  tro 
på  dine  forældres  og  dine  lederes  ord, 


: 


Det  må  sandelig  være  en  god 
sæd,  eller  ordet  er  godt .  .  .  thi 
I  ved,  at  ordet  har  opfyldt 
sjælen  .  .  .  det  er  spiret  op,  så 
jeres  forstand  begynder  at 
blive  oplyst. 
(Alma  32:28). 

selv  om  du  kun  ser  et  lille  eller  slet  intet 
håndgribeligt  bevis?  Husk  at  manglen- 
de tillid  ødelægger  tro.  Det  kan  vi  se 
når  vi  læser  om  Laman  og  Lemuel  der 
ikke  troede. 

„Laman  blev  vred  på  mig  og  ligele- 
des på  min  fader;  og  Lemuel  blev  også 
vred  på  mig,  for  han  hørte  efter  La- 
man."  [1  Ne.  3:28.  Fremhævelse  tilfø- 
jet]. 

Nogle  mennesker  er  forvirrede  eller 
bliver  bedraget  og  følger  mærkværdi- 
ge røster  som  Lemuels.  De  tror  på  ting 
eller  mennesker  der  ikke  er  værd  at  tro 
på,  eller  tiltager  sig  usande  principper. 
Senere  belærte  Nephi  sine  brødre  om 
hvordan  man  modtager  mest  fra  Gud: 

„Han  har  talt  til  jer  med  en  stille, 
sagte  stemme,  men  I  har  mistet  evnen 
til  at  fornemme,  så  at  I  ikke  kan  forstå 
hans  ord."  [1  Ne.  17:45]. 

Hvor  mange  beviser  kræver  du  før 
du  kan  handle  i  tro?  Er  du  i  stand  til  at 
tro  på  andres  inspirerede  ord  eller  tror 
du  kun  hvad  du  selv  oplever?  Tro  kan 
ikke  bygges  på  fysiske  beviser.  Først 
må  du  udøve  tro  og  derpå  følger 
tegnene.  Efterhånden  som  du  går 
fremad  i  tro  vil  du  modtage  åndeligt 
bevis. 


2. 


Forpligt  dig 


Forpligt  dig  og  disciplinér  dig  fuldt 
ud.  Alt  for  mange  mennesker  har 
vanskeligere  ved  ærligt  at  forpligte  sig 
end  ved  virkelig  at  udføre  det  som 
forpligtelsen  kræver.  Sådanne  menne- 


sker kan  komme  til  at  gå  igennem  livet 
og  lade  livet  afgøre  hvad  der  skal  ske 
med  dem.  Det  ser  ud  som  om  de  er 
underlagt  vinden  og  kastes  hid  og  did 
ved  verdens  underfundigheder  og  lær- 
domme. De  lader  sig  fortabe  i  verden 
og  har  kun  en  svag  idé  om  hvad  de 
ønsker  sig  af  livet. 

Andre  mennesker  derimod  finder  ud 
af  hvad  de  ønsker  sig,  og  de  forpligter 
sig  til  at  opnå  det,  og  derpå  udøver  de 
retfærdig  tro  indtil  de  opnår  det.  De 
åndelige  prioriteter  de  har  foretaget, 
bevarer  de  i  deres  tanker  og  hjerte  indtil 
de  har  opnået  deres  retfærdige  ønsker. 
Og  også  med  hensyn  til  dette  bevæges 
jeg  stærkt  af  Nephis  helligeforpligtelse 
og  personlige  disciplinering.  Han  sag- 
de: 

„Så  sandt  som  Herren  lever  og  vi 
lever,  vil  vi  ikke  vende  tilbage  til  vor 
fader  i  ørkenen,  førend  vi  har  udført 
det,  som  Herren  har  befalet  os."  [1  Ne. 
3:15.  Fremhævelse  tilføjet]. 

Tro  på  Herren  Jesus  Kristus  betyder 
fuld  støtte.  Mennesker  kan  få  ting  til  at 
ske  ved  at  disciplere  sig  og  gøre  hvad 
som  helst  der  bliver  krævet  af  dem. 
Hold  det  ord  du  giver  Gud  og  menne- 
sker lige  helligt.  Forpligt  dig  ærligt,  og 
du  vil  opdage  at  Herren  åbenbarer  sig 
for  dig. 

Lad  mig  fortælle  jer  om  en  ung 
mand  jeg  kendte  da  jeg  var  missions- 
præsident.  Denne  missionær  var  fuld 
af  tro.  Han  var  fra  Uruguay.  Han  havde 
været  på  mission  i  ca.  3-4  måneder  da 
jeg  kom,  og  jeg  lagde  mærke  til  at  hvor 
som  helst  han  arbejdede,  var  der  men- 
nesker som  blev  døbt.  I  begyndelsen 
troede  jeg  at  det  skete  på  grund  af  hans 
seniorkammerat,  fordi  denne  missio- 
nær virkede  så  ung  og  for  ny  til  at 
bevirke  dette  -  men  det  var  min  fejlta- 

gelse.  Han  vidste  hvordan  han  skullefå 
tingene  til  at  ske. 

Han  blev  kaldet  til  at  være  senior- 
kammerat og  distriktsleder.  Jeg  sendte 
ham  hen  til  en  by  der  havde  fået  ry  for 
at  være  svær  at  arbejde  i,  missionærer- 
nes arbejde  gav  ingen  resultater.  De 
havde  ikke  døbt  en  eneste  én  i  næsten 
et  år  -  ikke  et  eneste  menneske! 
Medlemmerne  var  mismodige.  Der 
kom  kun  10-12  medlemmer  i  grenen. 
Jeg  fortalte  ikke  missionæren  noget, 
jeg  nøjedes  blot  med  at  fortælle  ham 
om  forflyttelsen.  Tre  uger  senere  be- 
gyndte han  sammen  med  sin  kamme- 
rat at  døbe.  Han  arbejdede  der  i  ca.  1 0 
uger. 

Alle  i  hans  distrikt  begyndte  at  døbe. 

Det  er  vidunderligt  at  have  en  mis- 
sionær der  kan  døbe,  men  hvis  han 
også  kan  lære  andre  hvordan  man  gør 
det,  så  vil  hans  ledelse  blive  til  velsig- 
nelse for  mange  menneskers  tilværel- 
se. 

Denne  missionær  skrev  ikke  særlig 
meget  i  sine  ugerapporter.  Han  skrev 
måske  kun:  „Kære  præsident,  jeg  hol- 
der virkelig  meget  af  dig.  Det  går 
strålende.  Hilsen,"  eller  „Præsident, 
Herren  har  virkelig  velsignet  os.  Jeg 
elsker  arbejdet.  Din  bror." 

Senere  blev  han  kaldet  til  at  arbejde 
som  zoneleder  og  udsendt  for  at  føre 
tilsyn  i  missionens  yderste  område,  i 
nogle  byer  hvor  udfordringerne  var 
meget  store.  Hans  nye  opgave  gik  ud 
på  at  undervise  missionærerne  i  at  gøre 
som  han  gjorde.  Her  arbejdede  han  2 
eller  3  måneder  og  på  grund  af  ham 
blev  der  udført  mange  dåb,  han  æn- 
drede bogstavelig  talt  ånden  i  hele 
zonen,  blandt  medlemmer  der  var  le- 
dere såvel  som  blandt  missionærerne. 


De  frembragte  i  fællesskab  et  åndeligt 
mirakel. 

Så  blev  jeg  selv  udsat  for  en  åndelig 
kamp,  fordi  jeg  ikke  rigtig  vidste  hvor- 
dan jeg  skulle  benytte  ham.  Jeg  følte 
mig  inspireret  til  at  sende  ham  til 
Paraguay.  På  dette  tidspunkt  gik  arbej- 
det meget  langsomt  i  Paraguay.  Der 
blev  gennemsnitligt  kun  døbt  20  til  25 
mennesker  hver  måned  i  hele  landet. 
Jeg  spekulerede  over  det  og  tænkte 
ved  mig  selv  han  har  virkelig  bevist 
hvad  han  kan,  men  hvis  jeg  sætter  ham 
i  denne  situation  vil  jeg  måske  helt  tage 
modet  fra  ham,  således  som  det  er  sket 
med  så  mange  andre.  Han  kan  få  svært 
ved  at  bevare  sin  tro  der.  Jeg  måtte 
kæmpe  meget  med  min  tro  for  at 
overbevise  mig  selv  om  at  han  virkelig 
burde  tage  afsted,  og  så  adlød  jeg 
tilskyndelserne. 

Jeg  sendte  ham  et  telegram  om  at 
han  skulle  overflyttes  til  Asuncion  i 
Paraguay  og  være  zoneleder  der,  og 
jeg  bad  ham  tage  afsted  allerede  næste 
dag.  Da  han  ankom  til  Montevideo 
kom  han  ikke  engang  hen  for  at  besøge 
mig.  Han  var  alt  for  beskeden  og  lidt 
genert  ved  at  møde  præsidenten. 

Han  forlod  missionshjemmet  og 
lagde  et  brev  til  mig,  hvilket  var  det 
første  jeg  nogen  sinde  havde  modtaget 
fra  ham.  Det  væsentligste  i  det  var: 
„Kære  præsident  Cook.  Jeg  modtog  et 
telegram  i  dag  om  at  jeg  skulle  tage  til 
Paraguay  og  jeg  synes  du  skal  vide  et 
par  ting:  [1]  Man  kan  ikke  døbe  i 
Paraguay.  Jeg  har  mødt  mindst  10-15 
ældster  der  har  fortalt  mig  hvad  de  har 
oplevet  der.  [2]  Medlemmerne  hjæl- 
per overhovedet  ikke  til.  [3]  De  har 
virkelig  problemer  med  moralen  blandt 
ikke-medlemmerne.  [4]  Mange  men- 
nesker lever  sammen  uden  at  være  gift. 

Og  er  jeres  kundskab  nu 
fuldkommen?  Ja,  jeres 
kundskab  er  fuldkommen  med 
hensyn  til  dette,  men  jeres  tro 
er  blevet  uvirksom,  og  det  er, 
fordi  I  ved,  thi  I  ved,  at  ordet 
har  opfyldt  sjælen,  og  I  ved 
også,  at  det  er  spiret  op,  så 
jeres  forstand  begynder  at 
blive  oplyst  og  jeres  sind  at 
udvides. 
(Alma  32:34). 


[5] ,  [6] ,  [7] ,  [8]  .  .  .  "  Og  han  fortsatte 
med  at  skrive  10-12  punkter  mere  om 
noget  af  det  mest  negative  jeg  nogen 
sinde  har  hørt  i  mit  liv.  Jeg  tænkte  ved 
mig  selv:  Nej,  nej,  nu  har  de  vantro 
mennesker  påvirket  ham.  Men  så  læste 
jeg  det  sidste  på  listen  og  der  stod: 
„Men  jeg  ønsker  at  du  skal  vide, 
præsident,  at  jeg  ikke  tror  på  noget  af 
det."  Her  var  beviset  på  hans  tro!  Og 
derpå  forpligtede  han  sig.  Da  han 
havde  givet  udtryk  for  sin  tro  fortsatte 
han:  „Præsident  Cook,  jeg  ønsker  du 
skal  vide  at  vi  juledag  [brevet  var 
dateret  den  1.  dec]  vil  døbe  25 
mennesker." 

Nå  ja,  denne  unge  mand  var  fuld  af 
tro  og  han  var  virkelig  et  eksempel  på 
en  storslået  latinamerikansk  leder.  Den 
25.  dec.  døbte  han  sammen  med  sin 
kammerat  18  mennesker.  De  havde 
ikke  døbt  de  25,  men  18  var  næsten 
lige  så  meget  som  hele  landet  døbte  på 
en  måned.  Det  var  et  stort  privilegium 
for  mig  2  uger  senere  at  deltage  i  et 
dåbsmøde  hvor  han  og  hans  kammerat 
døbte  yderligere  11.1  hele  hans  distrikt 
blev  der  døbt  30  den  samme  dag.  Kan  I 
se  hvordan  et  retfærdigt  menneske  kan 
vende  en  hel  række  omstændigheder? 
Han  troede,  forpligtede  sig,  hvorpå 
han  sammen  med  Herren  gjorde  det. 

Da  jeg  læste  dette  bad  jeg  for  ham 
og  tænkte: ,, Herren  velsigne  dig,  æld- 
ste. Du  har  en  utrolig  bunke  tro  og 
Herren  vil  støtte  dig.  Du  kender  ikke 
landet.  Du  har  aldrig  været  der.  Du 
aner  ikke  hvor  du  skal  bo.  Du  kender 
ikke  din  kammerat,  dine  ledere,  med- 
lemmerne. Du  ved  ikke  noget  som 
helst  og  alligevel  har  du  tro  til  at  mene 
at  du  vil  kunne  døbe  25  mennesker  på 
25  dage." 

Du  kan  bogstavelig  talt  også  få 
tingene  til  at  virke  til  gavn  for  både  din 
og  andres  tilværelse  dersom  du  er  fuld 
af  tro  på  Herren. 

„Alt  er  muligt  for  den,  der  tror." 
[Mark.  9:23]. 

Forpligt  dig  i  forvejen  til  at  opnå  dit 
retfærdige  ønske.  Retfærdig  udøvelse 
af  tro  får  tingene  til  at  ske. 

Gør  din  del 


Gør  alt  hvad  der  står  i  din  magt  for  at 
få  udført  din  del.  Folk  vakler  og  forven- 
ter at  Herren  skal  gøre  mere  end  sin 
part.  Det  står  tydeligt  i  alle  skrifterne  at 
dersom  menneskene  ikke  gør  alt  hvad 
der  står  i  deres  magt,  så  vil  Herren  ikke 
åbenbare  sin  arm  til  gavn  for  dem. 

Når  en  mand  virkelig  har  ofret  sig  og 
gjort  alt  hvad  der  står  i  hans  magt,  så  vil 
Gud  komme  til  og  frelse  ham  i  nødens 
stund.  Det  er  som  Jakob  har  lært  os: 

„Ved    gerningerne    nåede    troen    sin 
fuldendelse."  [Jak.  brev  2:22]. 

Folk  kan  ikke  nøjes  med  at  betale 
den  pris  Herren  kræver,  men  de  må 
også  lære  at  forstå  i  hvilke  mønter  der 
skal  betales.  Det  offer  Herren  for  det 
meste  kræver  er  vore  egne  personlige 
synder.  Han  ønsker  at  vi  skal  ofre  dem 
eller  aflevere  dem  til  ham  så  vi  kan  få  et 
sønderknust  hjerte  og  en  angergiven 
ånd,  hvilket  han  kræver  af  alle  menne- 
sker. 

Gør  alt  hvad  der  står  i  din  magt  for  at 
gøre  din  del. 


Bed  som  om  alt  var  afhængigt  af 
Herren.  Tror  I  ikke  at  Herren  vil  honore- 
re sine  tjeneres  offer  dersom  de  beder 
ham  om  det?  Det  sker  somme  tider  at 
mennesker  når  til  dette  punkt  uden 
direkte  at  bede  Herren  om  troens  gave 
eller  præstedømmets  magt.  Herren  har 
sagt:  „Bed,  så  skal  I  få,  bank  på,  så  skal 
der  lukkes  op  for  jer."  [L&P  4:7]. 

Det  er  mennesket  der  skal  tage 
initiativet.  Herren  sagde:  „Der  [skal] 
gives  dem  efter  deres  tro  i  deres 
bønner."  [L&P  10:47]. 

Hvis  et  menneske  udøver  stor  tro  i 
sine  bønner  og  faster  når  det  er  påkræ- 
vet, så  vil  vor  kærlige  og  alvidende 
Fader  skænke  ham  det  som  han  ret- 
færdigt ønsker.  Bed  i  tro  på  at  dine 
ønsker  er  retfærdige,  og  du  vil  i  Her- 
rens stund  få  dem  efterkommet. 

Forvent  at  din  tro 
bliver  prøvet 


Forbered  dig  hele  tiden  inderligt  på 
at  din  tro  vil  blive  prøvet.  Modgang 
forædler  tro.  Herren  sagde:  „Thi  efter 
megen  trængsel  kommer  velsignelse." 
[L&P  58:4]. 

Herren  vil  aldrig  friste  mennesker, 
men  han  vil  prøve  dem.  Timerne  i  den 
jordiske  skole  består  af  modgang  og 


39 


problemer.  Livets  vej  går  opad  -  hele 
tiden  opad  bakke.  Engang  imellem  får 
man  måske  lyst  til  at  hoppe  af  i  farten 
for  at  få  et  hvil,  men  man  er  nødt  til  at 
fortsætte.  Nogle  mennesker  befinder 
sig  hele  tiden  på  det  samme  plan,  men 
de  er  nødt  til  at  følge  med.  De  beder 
ikke  så  brændende  og  tager  ikke  mod- 
gang med  den  rette  ånd. 

De  udfordringer  og  vanskeligheder 
som  mange  af  os  afviser  er  faktisk  de 
midler  som  forædler  os  og  gør  os 
guddommelige.  Herren  vil  prøve  alle 
de  egenskaber  i  dig  som  du  kan 
komme  i  besiddelse  af,  ja  på  alle 
udviklingstrinene  i  dit  liv.  Han  vil  atter 
og  atter  og  atter  prøve  dig,  indtil  du 
ved  at  du  er  parat  til  at  tjene  ham  for 
enhver  pris. 

Hvilken  trøst  er  ikke  Moronis  ord: 
„Jeg  vil  vise  verden,  at  tro  er  det,  som 
håbes  og  ikke  ses;  modsig  derfor  ikke, 
fordi  I  ikke  ser;  thi  I  får  intet  vidnesbyrd, 
førend  jeres  tro  er  prøvet."  [Ether 
12:6], 

Forvent  at  Herren 
vil  reagere 


Forvent  at  Herren  vil  gøre  sin  del  i 
henhold  til  sin  hellige  vilje  og  din  tro. 
Så  vil  Herrens  arm  åbenbares.  Han  vil 
drage  omsorg  for  sine  hellige.  Han 
ønsker  at  andre  mennesker  skal  lære  at 
tro  gennem  dit  eksempel. 

Han  ønsker  at  du  skal  få  tingene  til 
at  ske.  Han  ønsker  at  du  skal  drage 
nytte  af  hans  almægtige  arm  og  den 
kraft  du  er  i  besiddelse  af  til  at  gøre 


tingene  på  hans  måde.  Han  ønsker 
ikke  at  du  skal  være  for  dybt  engageret 
eller  for  optaget  af  det  verdslige,  time- 
lige, overfladiske  eller  mindre  væsent- 
lige. Disse  ting  skal  jo  behandles,  men 
selv sådanneting  kan  behandles  ånde- 
ligt. 

Når  du  beder  om  noget  og  tingene 
ikke  går  på  den  måde  du  kunne  ønske 
det,  så  må  du  ikke  miste  troen.  Alle 
retfærdige  bønner  vil  blive  besvaret  på 
Herrens  egen  måde  og  til  hans  tid,  men 
hans  måde  og  hans  tid  er  måske  ikke 
den  samme  som  vores.  Når  en  bøn 
synes  ubesvaret  er  det  somme  tider 
fordi  den  besvares  på  en  mere  storslået 
måde  end  vi  kan  fatte.  Når  vi. møder 
sådanne  prøvelser  må  vi  fordoble  vores 
tro  for  ikke  at  miste  den. 

Sørg  for  at  modtage  alt  hvad  Herren 
giver  dig  med  et  taknemligt  hjerte. 
Alma  sagde:  „Der  er  nogle  mellem  jer, 
som  ville  ydmyge  sig,  under  hvilke 
forhold  de  end  var."  [Alma  32:25]. 

Det  samme  kunne  siges  om  dem  der 
har  et  taknemligt  hjerte:  Der  er  nogle 
mellem  jer,  som  ville  have  et  taknemligt 
hjerte,  under  hvilke  forhold  de  end  var. 

Tænk  på  Jobs  hjertegribende  ord 
efter  han  havde  mistet  alt  hvad  han 
ejede.  Han  sagde:  „Herren  gav,  og 
Herren  tog,  Herrens  navn  være  lovet!" 
[Job  1:21]. 

Vær  lydig,  ydmyg  og  tålmodig,  så  vil 
Herren  skænke  dig  alt  hvad  der  vil 
være  til  dit  eget  bedste. 

Til  slut  kunne  jeg  godt  tænke  mig  at 
fortælle  jer  en  meget  personlig  ople- 
velse om  tro,  som  en  illustration  til 
disse  6  punkter. 

Den  29.  juli  1977  havde  str.  Cook 
og  jeg  netop  besøgt  Santa  Cruz  mis- 
sionen i  Bolivia  og  var  blevet  forsinket  i 
Cochabambas  lufthavn  i  Bolivia,  ca.  5 

Men  dersom  I  vil  pleje  ordet, 
ja,  passe  træet,  når  det 
begynder  at  vokse  ved  jeres 
tro,  med  stor  flid  og 
tålmodighed  og  med  glæde 
ser  hen  til  frugten  deraf,  da  vil 
det  s/å  rod,  og  det  skal  blive  et 
træ,  der  vokser  op  til  evigt  liv. 
(Alma  32:48). 


timer.  Jeg  kan  huske  vi  var  meget 
trætte  eftersom  vi  kun  havde  fået  et  par 
timers  søvn  natten  før.  Vi  glædede  os 
begge  to  til  et  par  timers  hvile  i 
flyvemaskinen.  Ligesom  jeg  skulle  til  at 
falde  i  søvn  fik  jeg  en  meget  stærk 
fornemmelse  af  at  jeg  skulle  vågne  op 
og  nedskrive  nogle  ideer.  Jeg  havde 
stor  lyst  til  at  sove,  men  Åndens 
tilskyndelser  var  kraftigere.  Så  jeg 
skrev.  Jeg  skrev  faktisk  i  næsten  3 
timer  og  fik  løst  nogle  organisatoriske 
problemer  jeg  havde  kæmpet  med 
nogle  år  tidligere.  Jeg  følte  stærkt 
hvordan  Ånden  udøstes  over  mig  den 
dag  og  jeg  nedskrev  ivrigt  hver  eneste 
inspirerede  tanke.  Denne  oplevelse 
udfyldte  det  meste  af  den  tid  vi  var 
forsinket. 

Vi  skulle  til  La  Paz  i  Bolivia.  Præsi- 
dent og  søster  Chase  Allred  var  så 
venlige  at  hente  os  i  lufthavnen  og 
kørte  os  i  deres  stationcar  til  mission- 
skontoret.  Vi  efterlod  vores  bagage  og 
min  mappe  i  bilen  og  låste  døren. 

Da  vi  kom  ind  på  kontoret  blev 
præsidenten  stillet  overfor  en  vanske- 
lig sag  med  en  kvinde  hvis  mand  var 
ved  at  dø.  Mens  præsident  Allred  og 
jeg  hjalp  denne  søster,  gik  str.  Cook  og 
str.  Allred  hen  til  missionshjemmet. 

Da  præsidenten  og  jeg  kom  ud  til 
bilen  blev  vi  omgående  klar  over  at  al 
vores  bagage  var  væk,  men  jeg  troede 
at  str.  Cook  havde  hentet  den  og  bragt 
den  til  missionshjemmet.  Da  vi  kørte 
hjemad  lagde  jeg  mærke  til  at  den 
højre  trækrude  foran  var  ødelagt  og  jeg 
blev  nu  bange  for  at  vores  bagage  var 
stjålet. 

Da  vi  kom  til  missionshjemmetfandt 
vi  ud  af  at  bagagen  virkelig  var  stjålet. 
Tabet  af  en  større  sum  penge  og  alt  vort 
tøj  skabte  et  øjeblikkeligt,  men  dog 

kun  timeligt  problem.  Det  der  bedrøve- 
de mig  mest  var  faktisk  at  mine  stan- 
dardværker lå  i  min  mappe  sammen 
med  de  inspirerede  tanker  jeg  netop 
havde  modtaget  i  Cochabamba.  Den 
umiddelbare  skuffelse,  vreden  og  den 
manglende  evne  til  at  gøre  noget  som 
helst  ved  situationen  overmandede  os 
næsten.  Min  hustru  og  jeg  bad  alene. 
Vi  bad  sammen  med  de  tilstedeværen- 
de. Vi  forsøgte  at  nyde  vores  middag, 
men  kunne  ikke.  Hvem  kunne  måske 
forstå  hvilket  stort  tab  jeg  personligt 
følte?  Standardværkerne  havde  jeg 
fået  som  ung  mand  af  mine  forældre,  i 
én  af  dem  havde  min  mor  skrevet  noget 
der  var  helligt  for  mig  og  i  den  anden 
havde  min  far  skrevet  og  han  var  død 
siden  da.  Jeg  havde  bogstaveligt  talt 
brugt  tusindvis  af  timer  med  at  afmær- 
ke skrifterne  og  skrive  krydshenvisnin- 
ger [og  jeg  havde  elsket  at  gøre  det 
hvert  eneste  minut],  det  er  det  eneste 
af  mine  håndgribelige,  jordiske  ejen- 
dele som  jeg  nogen  sinde  havde  be- 
tragtet som  særlig  værdifuldt.  Jeg 
havde  ved  mange  lejligheder  gjort  min 
hustru  opmærksom  på  at  hvis  der 
skulle  gå  ild  i  vort  hus,  så  skulle  hun 
først  få  børnene  ud  og  derpå,  hvis  der 
var  tid,  redde  mine  standardværker 
uden  at  bekymre  sig  om  noget  som 
helst  andet. 

Præsidenten  og  jeg  havde  meget  at 
tale  om  eftersom  vi  kun  kunne  være 
sammen  denne  ene  aften.  Jeg  følte 
dog  stærkt  at  vi  var  nødt  til  at  gøre  alt 
hvad  der  stor  i  vores  magt  for  at  redde 
standardværkerne.  Efter  middagen 
knælede  vi  allesammen  ned  til  bøn 
endnu  engang.  Vi  havde  besluttet  os  ti  I 
at  eftersøge  området  lige  i  nærheden  af 
missionskontoret  og  en  nærliggende 
mark,  i  håb  om  at  tyven  eller  tyvene 


havde  taget  hvad  de  kunne  sælge  og 
kasseret  de  engelske  bøger. 

I  bønnen  bad  vi  inderligt  om  at 
standardværkerne  måtte  blive  returne- 
ret og  at  de  mennesker  der  havde  taget 
dem  ville  blive  klar  over  hvad  de  havde 
gjort  forkert  og  omvende  sig,  og  at 
returneringen  af  bøgerne  ville  være 
midlet  til  at  bringe  én  eller  anden  ind  i 
den  sande  kirke. 

8-10  af  os  steg  ind  i  bilen  med 
lommelygter  og  varmt  tøj,  og  så  kørte 
vi  op  til  missionskontoret  midt  i  byen. 
Vi  søgte  på  de  tomme  grunde  der  lå  på 
den  anden  side  af  gaden  og  i  nærlig- 
gende gader  og  stræder.  Vi  talte  med 
vagtfolk  og  alle  vi  kom  i  nærheden  af 
og  udtømte  således  alle  muligheder. 
Ingen  havde  set  eller  hørt  noget.  Til 
sidst  gik  vi  nedslået  hjem,  og  det 
eneste  vi  nu  kunne  gøre  var  at  bede 
hver  for  sig  og  vendte.  Præsident 
Allred  og  jeg  arbejdede  til  sent  om 
aftenen  for  at  blive  færdig  med  vore 
forretninger,  og  næste  dag  fløj  søster 
Cook  og  jeg  tilbage  til  Quito  i  Ecuador 
hvor  vi  boede. 

I  løbet  af  de  næste  par  uger  under- 
søgte missionærerne  igen  de  tomme 
grunde.  De  kiggede  i  hegn  og  affalds- 
spande, de  undersøgte  en  nærliggen- 
de park  og  satte  et  skilt  på  en  mur  dér 
hvor  bøgerne  var  stjålet,  og  bad  om  at 
få  dem  tilbage,  og  så  ventede  de  for  at 
se  om  bøgerne  skulle  dukke  op  på  et 
uventet  sted  i  nærheden.  Af  ren  og 
skær  desperation  og  i  et  forsøg  på  at 
gøre  alt  hvad  der  stod  i  deres  magt, 
satte  missionærerne  en  annonce  i  to 
morgenaviser  hvor  de  tilbød  en  finde- 
løn og  gav  tydelige  oplysninger  om 
bøgerne. 

i  Quito  i  Ecuador  indledte  jeg  en 
personlig  åndelig  kamp  som  var  meget 

vanskelig  for  mig.  I  næsten  tre  uger 
havde  jeg  overhovedet  ikke  studeret  i 
skrifterne.  Jeg  havde  forsøgt  utallige 
gange,  men  hver  eneste  gang  jeg  læste 
et  skriftsted  kunne  jeg  kun  huske  nogle 
få  af  de  mange  krydshenvisninger  jeg 
havde  gjort  i  mere  end  20  år.  Jeg  var 
modløs,  nedtrykt  og  havde  slet  intet 
ønske  om  at  læse.  Jeg  bad  mange 
gange  til  Faderen  og  sagde  at  jeg 
aldrig  havde  forsøgt  at  anvende  mine 
skrifter  til  noget  andet  formål  end  til  at 
herliggøre  hans  navn  og  forsøge  at 
undervise  andre  i  de  sandheder  han 
havde  belært  mig  om.  Jeg  tryglede 
ham  om  at  gøre  hvad  der  end  måtte 
gøres  for  at  jeg  kunne  få  skrifterne 
tilbage.  Min  hustru  og  mine  små  børn 
bad  uophørligt  om  den  samme  velsig- 
nelse. Selv  efter  2-3  ugers  forløb 
fortsatte  de  hver  dag  med  at  bede:  „Vor 
kære  himmelske  Fader,  vil  du  ikke  nok 
sørge  for  at  far  får  sine  standardværker 
tilbage?" 

Da  der  var  gået  3  uger  fik  jeg  en 
stærk,  åndelig  indskydelse:  „Ældste 
Cook,  hvor  længe  har  du  tænkt  dig  at 
gå  uden  at  læse  og  studere?"  Det  var 
som  en  prøve  for  mig  eller  en  slags 
modgang,  og  det  havde  intet  som  helst 
at  gøre  med  „prisen"  for  den  velsignel- 
se jeg  ønskede.  Ordene  brændte  i  mig 
og  jeg  blev  klar  over  at  jeg  måtte  være 
tilstrækkelig  ydmyg  og  lydig  for  at 
kunne  begynde  forfra  igen.  Jeg  fik  lov 
til  at  låne  min  hustrus  standardværker 
og  så  begyndte  jeg  at  læse  1 .  Mosebog 
i  Det  gamle  Testamente,  mens  jeg 
afmærkede  og  lavede  krydshenvisnin- 
ger endnu  en  gang. 

Den  18.  august  kom  én  af  vore 
venner,  bror  Ebbie  Davis  til  Ecuador  fra 
Bolivia  for  at  besøge  os  og  han  lagde 
mine  standardværker  på  mit  skrive- 


bord sammen  med  en  samlemappe  der 
indeholdt  de  papirer  jeg  havde  skrevet 
i  Cochabamba  samt  nogle  netop  tilret- 
telagte missionsbudgetter  som  også 
var  stjålet.  Han  sagde  at  det  var  alt 
hvad  der  var  reddet  og  at  han  havde 
fået  dem  i  La  Paz  af  missionspræsiden- 
ten  da  han  gik  om  bord  i  flyet,  samt  at 
han  ikke  vidste  hvordan  bøgerne  var 
fundet,  men  at  jeg  ville  få  det  at  vide  så 
snart  jeg  kom  til  La  Paz  i  løbet  af  de 
næste  par  dage  når  jeg  skulle  rundt  i 
missionen. 

Den  glæde  jeg  oplevede  i  det  øjeblik 
og  hele  den  dag  kan  jeg  ikke  beskrive. 
Erkendelsen  af  at  min  himmelske  Fader 
på  én  eller  anden  mirakuløs  måde 
kunne  tage  disse  bøger  ud  af  hænder- 
ne på  nogle  tyve  i  en  by  som  La  Paz,  og 
derpå  returnere  dem  uden  at  der  var 
sket  dem  noget,  der  manglede  ikke  en 
eneste  side,  der  var  ikke  en  rift  eller  plet 
på  dem,  det  var  mere  end  jeg  kunne 
fatte.  Hvor  var  dog  vor  families  og  de 
mange  bolivianske  missionærers  tro 
blevet  belønnet!  Den  dag  lovede  jeg 
min  himmelske  Fader  at  jeg  ville  gøre 
endnu  bedre  brug  af  mine  standard- 
værker og  min  tid  som  redskaber  i  hans 
hånd  til  at  undervise  i  evangeliet. 

Søndag  den  21.  august  fløj  jeg  til 
Guayaquil  i  Ecuador  og  videre  til  La 
Paz  i  Bolivia,  hvor  jeg  ankom  den  22. 
august.  Ved  ankomsten  fik  jeg  følgen- 
de beretning: 

En  dame  havde  besøgt  én  af  La  Paz' 
hundredevis  af  markedspladser.  Her 
mødte  hun  en  fuld  mand  der  stod  og 
viftede  med  en  sort  bog.  Hun  fik  en 
stærk,  åndelig  følelse  af  at  det  var 
noget  helligt  der  blev  vanhelliget.  Hun 
gik  hen  til  manden  og  spurgte  ham 
hvad  det  var.  Han  vidste  det  ikke,  men 
viste  hende  bogen.  Hun  spurgte  om 

han  havde  andre  ting.  Han  trak  en 
anden  sort  bog  frem.  Hun  spurgte  om 
der  var  mere.  Så  kom  han  med  en 
samlemappe  fyldt  med  papirer  som 
han  sagde  han  ville  brænde.  Derpå 
fortalte  hun  manden  at  hun  gerne  ville 
købe  disse  ting  af  ham,  og  det  gik  han 
med  til.  Hun  betalte  50  pesos  eller  ca.  2 
1/2  $  for  dem.  Da  hun  havde  købt 
disse  ting  blev  hun  meget  overrasket 
over  hvad  hun  havde  gjort.  Hun  blev 
klar  over  at  bøgerne  og  papirerne  var 
engelske  -  hun  kunne  hverken  tale, 
læse  eller  forstå  engelsk  -  og  hun 
havde  ikke  ønsket  at  få  nogle  engelske 
bøger.  Det  ville  være  det  samme  som 
hvis  én  af  os  betalte  10%  af  vores 
månedsløb  for  at  købe  nogle  bøger  på 
et  sprog  som  vi  ikke  kunne  læse.  Hun 
begyndte  med  det  samme  at  lede  efter 
den  kirke  hvis  navn  stod  foran  på 
bøgerne.  Efter  at  have  besøgt  en  lang 
række  andre  kirker  kom  hun  endelig  til 
missionskontoret  i  La  Paz,  ledet  af 
Herrens  hånd.  Hun  havde  aldrig  hørt 
om  findelønnen  eller  set  annoncen, 
som  netop  var  i  avisen  den  dag.  Hun 
bad  ikke  om  penge,  ikke  engang  de  50 
pesos  hun  selv  havde  lagt  ud.  Ældster- 
ne  tog  glade  imod  bøgerne  og  betalte 
hende  alligevel  findelønnen.  Hun  for- 
talte missionærerne  at  hun  tilhørte 
pinsebevægelsen,  men  hun  lyttede 
meget  interesseret  til  hvad  de  fortalte 
hende  om  evangeliet.  Hun  kunne  hu- 
ske at  hun  havde  læst  noget  om 
Joseph  Smith  i  en  pjece  hun  havde 
samlet  op  på  gaden  to  eller  tre  år  før. 
Efter  den  første  lektie  med  hende 
rapporterede  de:  „Hun  er  en  gylden 
kontakt."  Efter  den  anden  lektie  gik 
hun  med  til  at  blive  døbt.  To  uger 
senere,  en  søndag  aften  den  1 1 .  sept. 
1 977,  blev  søster  Maria  Cloefe  Carde- 


nas  Terrazas  og  hendes  søn,  Marco 
Fernando  Miranda  Cardenas  der  var 
1  2  år,  døbt  af  ældste  Douglas  Reeder  i 
1 .  gren  i  La  Paz  i  Bolivia,  og  de  var  nu 
medlemmer  af  den  sande  Jesu  Kristi 
Kirke. 

Mon  nogen  kan  beskrive  hvilket 
dybt  mismod,  hvilken  depression  og 
sorg  og  hjælpeløshed  jeg  befandt  mig  i 
da  jeg  mistede  standardværkerne? 
Mon  nogen  kan  beskrive  min  jublende 
glæde  da  jeg  så  Himlens  kræfter  åben- 
bare sig  på  denne  mirakuløse  måde? 
Vor  himmelske  Fader  vil  virkelig  høre 
og  besvare  sine  sønners  og  døtres 
bønner,  hvis  de  udviser  tro  på  Herren, 


Og  på  grund  af  jeres 
flid,  jeres  tro  og  jeres 
tålmodighed  i  at  dyrke 
ordet,  så  det  må  kunne 
slå  rod  i  jer  skal  I  lidt 
efter  lidt  plukke  frugten 
deraf  .  .  . 
(Alma  32:42). 

Jesus  Kristus.  Herren  har  sagt:  „San- 
delig siger  jeg  eder:  den,  der  siger  til 
dette  bjerg:  ,l_øft  dig  op  og  kast  dig  i 
havet,'  og  ikke  tvivler  i  sit  hjerte,  men 
tror,  at  det  sker,  som  han  siger,  han  skal 
få  det  opfyldt. 

Derfor  siger  jeg  jer:  ,Alt,  hvad  I  beder 
og  bønfalder  om  -  tro,  at  I  har  fået  det, 
så  skal  I  få  det.'"  [Mark.  11:23-24]. 

Mine  kære  søskende  det  er  mira- 
klernes dag  i  dag.  Vi  tror  på  mirakler. 

Sidste  dages  hellige  kan  forvente  mi- 
rakler i  henhold  til  deres  tro.  I  er  som 
medlemmer  af  denne  kirke  bemyndiget 
til  at  tage  del  i  arbejdet  for  udviklingen 
af  Guds  rige  på  jorden,  indenfor  jeres 
respektive  ansvar.  Bed  inderligt.  Søg 
aktivt  at  øge  jeres  tro,  og  når  I  har  fået 
denne  store  gave  fra  G  ud  kan  I  få  store 
ting  til  at  ske  i  jeres  og  andres  tilværel- 
se. 

Må  Herren  velsigne  jer  at  I  må  føle 
dette  ansvar  hvile  på  jer.  Husk  at  tro  på 
Herren,  Jesus  Kristus,  er  fuld  støtte.  Vil 
Herren  visejer  vejen  i  jeres  skolearbej- 
de, i  jeres  arbejde,  i  jeres  fremtidige 
ægteskab  og  i  jeres  familier?  Ja  han  vil. 

Herren  er  fuld  af  barmhjertighed,  tilgi- 
velse, tålmodighed  og  langmodighed 
og  han  ønsker  at  åbne  sin  skatkiste 
med  velsignelser  til  dem  der  er  fuld  af 
fro.  □ 


^■MMtah. 


h      i 


Illustreret  af  Phyllis  Luch 

Illustreret  af  Preston  Heiselt 


Om 


Richard  M.  Romney 


Alle  i  missionen  kendte  madame 
Dupont.  Hendes  mand,  præsident  Du- 
pont, var  grenspræsident  i  én  af  de 
mindste  grene  i  Frankrig.  Han  havde 
arbejdet  trofast  i  mange  år  for  at 
etablere  Jesu  Kristi  Kirke  af  Sidste 
Dages  Hellige  i  sin  egen  by.  Men  i  al 
den  tid  havde  hans  hustru  været  imod 
hans  medlemskab  af  kirken.  Hun  kun- 
ne ikke  lide  hans  „fjolleri".  Hun  ville 
ikke  lytte  til  hans  vidnesbyrd.  Og  hun 
ville  ikke  tillade  missionærerne  at  kom- 
me hjem  i  sit  hus  -  ikke  engang  i 
baghaven!  Da  jeg  kom  til  byen  som 
helt  ny  seniorkammerat  til  ældste 
Granville,  fortalte  han  mig  at  grens- 
præsidentens  hustru  netop  var  kom- 
met op  efter  en  mindre  sygdomsperio- 
de ..  . 

Alle  i  missionen  kendte  madame  Du- 
pont. Hendes  mand,  præsident  Du- 

pont,  var  grenspræsident  i  én  af  de 
mindste  grene  i  Frankrig.  Han  havde 
arbejdet  trofast  i  mange  år  for  at 
etablere  Jesu  Kristi  Kirke  af  Sidste 
Dages  Hellige  i  sin  egen  by.  Men  i  al 
den  tid  havde  hans  hustru  været  imod 
hans  medlemskab  af  kirken.  Hun  kun- 
ne ikke  lide  hans  „fjolleri".  Hun  ville 
ikke  lytte  til  hans  vidnesbyrd.  Og  hun 
ville  ikke  tillade  missionærerne  at  kom- 
me hjem  i  sit  hus  -  ikke  engang  i 
baghaven!  Da  jeg  kom  til  byen  som 
helt  ny  seniorkammerat  til  ældste 
Granville,  fortalte  han  mig  at  grens- 
præsidentens  hustru  netop  var  kom- 
met op  efter  en  mindre  sygdomsperio- 
de ..  . 

„Den  er  mægtig,"  sagde  jeg,  „lad  os 
gå  hen  med  en  buket  blomster  til 
hende  og  ønske  hende  god  bedring. 
Måske  kan  vi  så  bedre  få  kontakt  med 
hende." 

„Du  kender  ikke  søster  Dupont," 
sagde  han.  [Vi  kaldte  hende  søster  selv 
om  hun  ikke  var  medlem].  „Hun  vil 
højst  sandsynligt  bare  snerre  ad  os." 

Jeg  kunne  ikke  tro  at  nogen  ville 
sige  nej  til  en  buket  blomster  efter  at 
have  været  syg.  Men  jeg  tog  fejl. 

Jeg  holdt  buketten  mens  ældste 
Granville  ængsteligt  bankede  på  dø- 
ren. „Hun  hører  dig  aldrig  hvis  ikke  du 
banker  noget  højere!"  sagde  jeg,  og  så 
bankede  jeg  kraftigt  på  døren.  En  lille, 
gråhåret  dame  i  60-erne,  kiggede  ud 
ad  vinduet.  Jeg  bankede  igen  og 
gadedøren  blev  lukket  op. 

„Gå  jeres  vej!"  sagde  damen. 

„Men  vi  har  noget  til  Dem,"  svarede 
jeg. 

„Hvis  det  er  til  min  mand,  så  kan  I 
bare  lægge  det  her  ved  døren,"  sagde 
hun. 


„Lad  os  gå,"  hviskede  ældste  Gran- 
ville. 

„Jamen,  vi  har  noget  til  Dem," 
sagde  jeg  igen  og  forsøgte  ikke  at  lyde 
som  om  jeg  råbte. 

Hun  åbnede  døren,  trådte  ud  og  gik 
lige  imod  os. 

„Åh  nej!"  hviskede  ældste  Granville 
og  trak  mig  i  frakken. 

Nu  var  den  lille  kvinde  næsten  helt 
henne  foran  os. 

„Hvad  mon  I  har  til  mig?"  spurgte 
hun. 

„Blomster,"  sagde  jeg.  „Vi  har 
blomster  for  at  ønske  Dem  .  .  ." 

„Jeg  kan  ikke  lide  blomster,"  greb 
hun  ind.  „Det  har  jeg  aldrig  kunnet." 

„Men  .  .  ." 

„Jeg  kan  ikke  fordrage  blomster.  Og 
jeg  kan  heller  ikke  fordrage  missionæ- 
rer. Lad  mig  nu  være." 

„Men  der  må  da  være  noget  De  kan 
lide,"  sagde  jeg  næsten  desperat. 

„Ja,"  sagde  hun,  „jeg  kan  lide  frugt. 
Frisk  frugt.  Det  kan  man  aldrig  få  nok  af 
her  omkring.  I  skal  have  tak  fordi  I 
bragte  mig  blomster,  men  jeg  ønsker 
virkelig  ikke  at  modtage  dem." 

Og  så  vendte  hun  omkring  og  gik 
atter  ind  i  huset. 

„Au  revoir,"  råbte  jeg  efter  hende. 
„Ayez  une  bonnejournée!"  Det  var  mit 
bedste  fransk,  men  jeg  ønskede  virke- 
lig at  hun  skulle  få  en  god  dag. 

„Der  var  du  heldig  bror,"  sukkede 
ældste  Granville  da  vi  gik  bort.  „Da 
ældste  Stokeley  og  jeg  kom  for  at  hilse 
på  hende  en  dag,  så  smækkede  hun 
døren  i  hovedet  på  os." 

Jeg  gav  ham  blomsterbuketten. 

„Lad  os  gå  ud  og  banke  på  døre," 
sagde  jeg. 

Den  næste  dag  var  vores  p-dag,  og 
vi    skulle    købe    ind    på    markedet    i 

nærheden  af  vores  lejlighed,  så  var  det 
jeg  så  kurven  med  æblerne. 

„Hej,  ældste  Granville,"  sagde  jeg. 
„Jeg  har  en  god  idé." 

Jeg  tog  kurven  og  gik  hen  imod 
kassen  for  at  betale.  Jeg  tænkte  at 
ældste  Granville  så  for  sig  at  vi  skulle 
spise  æbler  til  hvert  eneste  måltid  i  en 
hel  måned. 

„Vi  kan  da  ikke  spise  alle  de  æbler!" 
sagde  han. 

„De  er  ikke  til  os.  De  er  til  søster 
Dupont." 

Han  blev  målløs  -  et  øjeblik. 

„Ældste  Romney,  du  er  den  skøre- 
ste seniorkammerat  jeg  nogen  sinde 
har  haft!" 

„Jeg  er  først  den  anden  kammerat 
du  har  haft  siden  du  forlod  Missionary 
Training  Center." 

„Nå  ja,  men  du  er  stadig  den  skøre- 
ste seniorkammerat  jeg  har  haft." 

Vi  kunne  se  at  kassedamen  spekule- 
rede på  hvorfor  to  amerikanere  stod  og 
skændtes  på  engelsk  over  en  kurv 
frugt.  Jeg  satte  den  på  disken. 
,,Nous  prendrons  toute  la  corbeillée," 
sagde  jeg. 

„De  skal  have  hele  kurven?"  gentog 
kassedamen  [på  fransk  naturligvis]. 
„Tres  bien,  monsieur"  Og  derpå  i  et 
forsøg  på  at  være  venlig:  ,,Vous  devez 
beaucoup  aimer  des  pommes."  [„I  må 
sandelig  holde  meget  af  æbler."] 

„De  er  ikke  til  os,  de  er  til  en  ven," 
sagde  jeg. 

„Til  en  ven?"  Kassedamen  forsøgte 
ihærdigt  ikke  at  lyde  forbløffet  „Tres 
bien,  monsieur." 

„Ja,  hele  kurven!"  jamrede  ældste 
Granville.  „Og  vi  skulle  have  brugt 
husholdningspengene  til  yogurt!" 
Han  tog  resten  af  varerne  og  vi  gik  ud 
af  døren. 


Vi  spiste  selv  nogle  af  æblerne.  Vi 
lavede  oven  i  købet  et  par  æbledesser- 
ter. Men  de  fleste  af  dem  gik  til  soeur 
[søster]  Dupont.  Vi  afleverede  aldrig 
æblerne  personligt.  Vi  lagde  hver  dag 
ét  i  hendes  postkasse,  påhæftet  en 
seddel.  Somme  tider  stod  der  bare: 
„Ayez  une  bonne  journée."  Somme 
tider  stod  der:  „Bon  rétablissement! 
[Snarlig  bedring!]." 

En  dag  forsøgte  jeg  alt  hvad  jeg 
kunne  for  at  oversætte  „Et  æble  om 
dagen  holder  doktoren  væk."  til 
fransk.  Jeg  tror  nok  at  der  i  oversættel- 
sen: „Une  pomme  tous  les  jours  vous 
protégera  contre  fes  maladies"  mang- 
lede ét  eller  andet,  men  ønsket  var  dog 
stadigvæk  oprigtigt.  Ved  månedens 
slutning  begyndte  æblerne  at  rynke, 
og  så  krammede  vi  noget  papir  i  form 
som  et  æble  og  skrev  en  seddel,  og 
dette  lagde  vi  i  postkassen  i  stedet  for. 

I  al  den  tid  blev  ældste  Granville  ved 
med  at  fortælle  mig  at  jeg  var  skør.  Og  i 
al  den  tid  hørte  vi  ikke  et  eneste  ord  fra 
søster  Dupont.  I  kirken  var  præsident 
Dupont  lige  så  hjertelig  og  venlig  som 
sædvanlig,  men  han  sagde  aldrig  et 
ord  om  æblerne. 

En  dag  skulle  vi  lige  til  at  spise  en 
portion  suppe  da  vi  hørte  det  bankede 
på  døren.  Jeg  gik  fra  køkkenet  ud  i 
entreen  for  at  lukke  op.  Hverken  æld- 
ste Granvilleeller  jeg  villetro  vore  egne 
øjne  da  vi  lukkede  døren  op.  Der  stod 
søster  Dupont  med  vort  sidste  æble- 
budskab i  hånden. 

„Hvad  skal  alle  disse  æbler  bety- 
de?" spurgte  hun.  „Hvem  tror  I  jeg  er  - 
Eva?" 

„Vi  synes  bare  at  De  skal  vide  at  vi 
interesserer  os  for  Dem,"  svarede  jeg. 

„Tak  skal  I  have,"  fik  hun  sagt.  Og 
hun  forsøgte  virkelig  at  smile.  „Men 

ikke  flere,  tak,  jeg  har  æbler  nok  for  en 
tid."  Hun  trak  sit  sorte  sjal  tæt  omkring 
hovedet.  Jeg  skulle  lige  til  at  invitere 
hende  ind  da  hun  vendte  sig  for  at  gå. 

„Men  forresten,"  sagde  hun  da  hun 
nåede  hen  til  det  øverste  trin,  „min 
mand  siger  at  jeg  skulle  invitere  jer  til 
middag  på  søndag  aften." 

„Middag?"  gispede  ældste  Granvil- 
le ét  eller  andet  sted  bag  mig.  „Med 
søster  Dupont?"  Jeg  troede  han  skulle 
besvime.  Men  så  snart  døren  var  lukket 
råbte  vi  begge  to  af  glæde. 

Søster  Dupont  var  en  fortræffelig 
kok.  Der  findes  ikke  noget  som  fransk 
kogekunst  og  det  var  endnu  bedre  når 
det  var  hjemmelavet.  Den  søndag  af- 


""" »" 


„Hvad  skal  alle  disse  æbler 

betyde?"  spurgte  hun.  „Hvem 

tror  I  jeg  er  -  Eva?" 


ten  spiste  vi  virkelig  godt  og  vi  gav  vore 
komplimenter.  Vi  kiggede  også  for  at 
se  om  der  var  et  glimt  af  håb  i  bror 
Duponts  øjne.  Det  var  længe,  længe 
siden  der  sidst  havde  været  missionæ- 
rer i  hans  hjem.  Det  var  første  gang 
siden  han  blev  døbt  for  ca.  1 7  år  siden. 
Vi  kom  tilbage  til  middag  igen  den 
følgende  søndag,  og  den  næste,  og 
den  næste.  Vi  sammenstykkede  Du- 
ponts historie  ved  hjælp  af  små  brud- 
stykker af  samtalerne. 

Før  bror  Dupont  havde  mødt  mis- 
sionærerne sagde  han  at  han  nærmest 
havde  det  som  om  han  flakkede  om  i  et 
tørt  og  hærget  land.  Men  pludselig 
faldt  han  over  en  sø.  Evangeliet  virkede 
meget  forfriskende  på  ham.  Han  kunne 
ikke  få  nok.  I  sin  overstrømmende 
glæde  over  sin  nyfundne  skat,  kunne 
han  ikke  forstå  hvorfor  andre  ikke 
ønskede  at  nyde  glæde  af  det  samme 
budskab.  Den  manglende  kommuni- 
kation påvirkede  hans  ægteskab.  Hans 
hustru  forstod  ikke  hvad  det  var  der 
havde  forandret  hendes  mand.  Mens  vi 
spiste  fortalte  hun  også  om  krigsårene, 
hvor  hendes  mand  var  tvunget  til  at 
ligge  i  sengen  hele  tiden.  Hun  havde 
klaret  at  skaffe  mad  til  dem  begge,  selv 
når  der  var  knaphed.  Hun  havde  plejet 
ham  hver  eneste  dag.  Selv  efter  krigen 
havde  han  krævet  hendes  stadige 
omsorg  i  adskillige  år  før  han  havde 
kræftertilatgå.  Derpå  havde  han  brugt 
endnu  nogle  år  til  at  opøve  sig  og 
komme  sig  helt,  mens  hun  forsørgede 
familien.  Aldrig  så  snart  var  han  be- 
gyndt at  arbejde  igen  før  2  amerikanere 
begyndte  at  tale  religion  med  ham.  Så 
tilsluttede  han  sig  deres  kirke  -  han  var 
det  eneste  medlem  i  byen  og  de  døbte 
ham  i  floden  -  og  han  gav  mere  og 
mere  af  sit  liv  til  sin  kirke,  og  glemte 

hende.  Hun  følte  sig  tilsidesat  og 
skammede  sig  når  folk  i  byen  lo  ad 
hende  -  byens  fanatikers  kone. 

Præsident  Dupont  havde  gentagne 
gange  fortalt  hende  at  kirken  er  sand, 
at  han  vidste  den  er  sand  og  at  han  ville 
gøre  alt  hvad  han  kunne  for  at  dele  sin 
tro  med  sin  hustru.  „Men,"  sagde  han, 
„hun  ville  slet  ikke  lytte." 

„Jamen  kan  du  ikke  forstå,"  sagde 
jeg  en  aften,  da  de  havde  sagt  nogle 
hårde  ord  til  hinanden,  „det  I  i  virkelig- 
heden siger  til  hinanden  er  at  I  elsker 
hinanden.  Søster  Dupont,  i  alle  disseår 
har  du  bedt  din  mand  om  at  tilbringe 
noget  meretid  sammen  med  dig.  Det  er 
noget  vigtigt  og  det  er  rigtigt  at  gøre. 
Og  præsident  Dupont,  dit  eneste  øn- 
ske var  at  dele  de  ting  der  betød  mest 
for  dig  med  din  kone.  Er  det  ikke 
rigtigt?" 

Han  nikkede.  Så  vendte  jeg  mig  om 
imod  søster  Dupont. 

„Kan  du  ikke  forstå  han  ønsker  at 
dele  evangeliet  med  dig  fordi  han 
elsker  dig?" 

Hun  sagde  ikke  noget,  men  jeg 
kunne  se  at  hun  tænkte.  Vi  sagde  stille 
farvel  og  gik  hjem. 

Ældste  Granvilles  bøn  den  aften  var 
direkte  og  bekymret. 

„Kære  himmelske  Fader  vil  du  ikke 
nok  hjælpefamilien  Duponttilatforstå 
hinanden.  De  er  begge  to  så  gode 
mennesker." 

„Amen,"  sagde  jeg.  Og  det  lød  så 
godt  at  jeg  gentog  det  i  en  hvisken. 

Vi  havde  aftaler  om  at  undervise 
andre  steder  de  næste  to  uger  og  derpå 
skulle  vi  til  Bordeaux  til  distriktskonfe- 
rence.  Selv  om  vi  nok  standsede  op  for 
at  hilse  på  præsident  Dupont  i  grensæ- 
rinder  et  par  gange,  så  varede  det 
næsten   en    måned   før  vi    igen    blev 


inviteret  hjem  til  Duponts.  Præsident 
Dupont  gav  os  invitationen. 

„I  tror  det  ikke,"  sagde  han.  „Min 
kone  er  begyndt  at  læse  i  kirkens 
bøger!  Og  hun  stiller  mig  spørgsmål, 
gode,  ærlige  spørgsmål.  Jeg  forsøger 
at  besvare  dem,  men  jeg  maser  for 
meget  på.  Hun  vil  så  gerne  tale  med  jer 
igen."  Hvis  vi  ikke  havde  haft  en  anden 
aftale  om  at  undervise  havde  vi  skyndt 
os  over  til  hende  lige  med  det  samme. 
„C'est  incroyable!"  sagde  søster  Du- 
pont næste  gang  vi  allesammen  sad  i 
køkkenet.  „Det  er  utroligt,  eller  det  er 
fjollet!  En  14-årig  dreng  kan  ikke  tale 
med  Gud.  Og  Bibelen.  Den  er  fuld- 
kommen. Hvorfor  skulle  vi  have  flere 
skrifter  når  vi  allerede  har  én?  Og 
præstedømmet.  Min  mand  har  aldrig 
studeret  teologi.  Hvordan  skulle  han 
kunne  have  præstedømmet?"  Det  var 
gode   spørgsmål.    Hvordan    skulle   vi 

Hun  var  ikke  med lem.  Hun 

kunne  ikke  lide  missionærerne, 

og  heller  ikke  kirken.  Uheldigvis 

for  os  var  hun  grenspræsidentens 

hustru. 

klare  dem?  Jeg  kunne  forestille  mig  at 
ældste  Granville  syntes  at  denne  her 
søster  Dupont  mere  lignede  hende  han 
kendte.  Måske  havde  det  gode  været 
for  godt  til  at  kunne  holde. 

„Søster  Dupont,"  greb  ældste 
Granvilles  rolige  stemme  ind  i  mine 
tanker,  „vi  kan  godt  besvare  alle  disse 
spørgsmål  for  dig.  Men  vi  kan  ikke 
besvare  dem  alle  på  én  gang.  Vi  har  en 
række  lektier  som  kan  besvare  dem  ét 
ad  gangen.  Kunnedu  ikketænkedig  at 
få  disse  lektier?" 

Hun  sagde  ja. 
Vidunderligt!  sagde  jeg  til  mig  selv. 
Der  er  endnu  håb  for  denne  juniorkam- 
merat! 

Jeg  vil  ikke  netop  sige  at  søster 
Dupont  blev  en  gylden  undersøger. 
Men  hun  blev  vores  ven.  Hun  lyttede 
interesseret  til  den  første  lektie.  Hun 
knælede  oven  i  købet  ned  sammen 
med  os  og  hendes  mand  til  bøn.  Og  så 
inviterede  hun  os  til  middag  igen  den 
næste  søndag.  Det  var  dengang  vi  fik 
en  tynd  kartoffelmos  der  på  fransk 
kaldes  purée  at  ældste  Granville  fortal- 
te søster  Dupont  en  historie. 

„Har  du  nogen  sinde  hørt  om  den 
missionær  som  spiste  middag  og  bad 
sin  kammerat  række  ham  smørret? 
Smørret  stod  lige  for  næsen  af  ham, 
men  han  kunne  ikke  se  det  fordi  det 
stod  for  nær  ved." 

„Hvad  behager?" 

„Det  er  ganske  enkelt.  Det  er  det 
samme  med  dig  og  evangeliet.  I  alle 
disse  år  har  din  mand  haft  det  lige  her 
foran  dig,  men  du  kunne  ikke  se  det 
fordi  det  var  for  nær  ved  dig.  Du  blev 
ved  med  at  spørge  hvor  smørret  var, 
selv  om  det  stod  lige  foran  din  taller- 
ken." 

Det  var  måske  ikke  den  allerbedste 


analogi,  men  ældste  Granville  gjorde 
et  forsøg.  Da  vi  kom  hjem  den  aften 
kom  han  med  en  Mormons  Bog. 

„Skulle  vi  ikke  tage  og  skrive  i  den 
begge  to?"  sagde  han  og  slog  op  på 
den  første  side.  „Det  er  til  søster 
Dupont." 

Jeg  så  hvad  han  havde  skrevet. 
„Voici  le  beurre,"  stod  der.  „Her  er 
smørret." 

I  de  næste  to  måneder  læste  søster 
Dupont  i  bogen -og  til  sidst  havde  hun 
læst  mere  end  halvdelen.  Og  der  var 
endnu  to  lektier  tilbage,  hun  bad  og 
talte  mere  og  mere  med  sin  mand.  Hun 
så  også  ud  til  at  blive  mere  og  mere 
glad  hele  tiden.  Så  var  det  jeg  fik  mit 
forflyttelsesbrev. 

Jeg  skulle  til  det  nordlige  Bretagne 
hvor  jeg  skulle  afslutte  min  mission. 
Ældste  Granville  ville  så  få  sin  tredie 
seniormissionærkammerat.  Brevet  var 
blevet  forsinket  af  en  poststrejke.  Jeg 
skulle  nå  det  første  tog  næste  morgen. 

„Jeg  ved  ikke  om  jeg  er  parat  til  at 
forlade  stedet,  ældste  Granville,"  sag- 
de jeg.  „Vi  har  arbejdet  så  godt  her. 
Grenspræsidenten  og  hans  hustru  er 
lykkelige  og  glade  igen,  og  medlem- 
merne arbejder  sammen  med  ham.  Vi 
harfået  nogle  passive  medlemmertil  at 
komme  i  kirken  og  vi  har  et  par  gode 
undersøgere.  Familien  Marcellas  er 
parate  til  at  blive  døbt.  Jeg  tror  jeg 
kommer  til  at  overlade  ansvaret  til  dig." 

Så  bankede  det  på  døren. 

„Præsident  Dupont!"  sagde  ældste 
Granville  til  den  besøgende.  „Kom 
indenfor,  kom  indenfor." 

Præsident  Dupont  så  på  mig. 

„Jeg  har  hørt  om  din  forflyttelse," 
sagde  han.  „Jeg  ved  at  du  skal  rejse  i 
morgen.  Min  kone  vil  gerne  have  at  du 
kommer  og  siger  farvel." 

Der  var  en  masse  der  skulle  gøres, 
jeg  skulle  pakke  og  sige  farvel  til 
forskellige  mennesker,  men  jeg  vidste 
at  jeg  måtte  besøge  hans  hustru. 

„Naturligvis  kommer  vi,"  sagde  jeg. 

Der  var  mørkt  i  dagligstuen.  Stuen 
oplystes  af  en  bar,  elektrisk  pære  sådan 
som  det  er  tilfældet  i  mange  franske 
stuer.  Men  tapetet  var  lyst  i  brune,  gule 
og  beige  farver.  Søster  Dupont  sad  på 
den  orangefarvede  sofa  og  der  stod  en 
bakke  med  kager  og  varm  chocolade 
foran  hende. 

„Hej,  ældster,"  sagde  hun.  „Sæt  jer 
ned.  Hvad  er  det  jeg  hører  at  ældste 
Romney  skal  rejse?" 

„Jeg  er  bange  for  at  det  er  rigtigt. 
Jeg  rejser  i  morgen." 

„Det  betyder  at  der  kommer  en  ny 
missionær  her  også?" 

„Ja  det  gør  der.  Ældste  Taylor.  Han 
er  fra  New  York." 

„Jeg  tror  også  jeg  hellere  må  lære 
ham  at  kende." 

Jeg  bemærkede  at  præsident  Du- 
pont smilede. 

„Det  håber  jeg  du  vil,"  sagde  jeg. 

„Skriver  du  til  os?" 

„Naturligvis  vil  jeg  holde  kontakt 
med  jer,"  lovede  jeg.  „Det  kan  du  stole 
på." 

„Ja,  hvis  man  ikke  skulle  stole  på  en 
ældste,  hvem  skulle  man  så  stole  på?" 
sagde  hun. 

Jeg  var  lige  ved  at  græde. 

Jeg  holdt  kontakten  vedlige,  især  5 
måneder  senere  da  jeg  kom  hjem  fra 
min  mission.  Det  var  svært,  og  præsi- 
dent Dupont  skrev  mere  til  mig  end  jeg 
til  ham.  Men  vi  udvekslede  billeder 
[jeg  har  stadig  et  pænt  billede  af 
familien  Dupont  sammen  med  deres 
børnebørn  på  ferie  ved  den  spanske 
kyst],    og    julekort    og    nyheder    om 


familien.  Og  uanset  hvad  jeg  sendte, 
om  det  bare  var  et  postkort,  fik  jeg  altid 
et  brevtilbage  med  præsident  Duponts 
håndskrift.  Han  lod  mig  vide  så  snart 
han  hørte  fra  én  af  ældsterne,  specielt 
fra  ældste  Granville.  Han  skrev  altid 
hilsener  fra  sin  hustru,  men  jeg  fik 
aldrig  noget  brev  der  var  skrevet  per- 
sonligt af  hende.  Andre  missionærer 
fortalte  at  hun  forblev  venlig  og  støtte- 
de sin  mand,  men  hun  tilsluttede  sig 
aldrig  kirken.  Engang  imellem  skrev  jeg 
personligt  til  hende  og  bar  mit  vidnes- 
byrd per  brev.  Nu  har  jeg  været  hjem- 
me i  adskillige  år  og  i  denne  uge  fik  jeg 
et  usædvanligt  brev  fra  Frankrig. 
Adressen  så  mærkelig  ud  og  jeg  kunne 
ikke  kende  håndskriften.  Jeg  åbnede 
det  før  jeg  kom  hen  til  mit  skrivebord. 

„Kære  ældste  Romney,"  begyndte 
det.  „Jeg  har  haft  lyst  til  at  skrive  til  dig 
mange  gange  i  årenes  løb,  men  beslut- 
tede mig  altid  til  at  lade  min  mand 
holde  kontakten  med  dig  vedlige.  Nu 
er  min  mand  borte.  Jeg  synes  du  skulle 
vide  det  så  du  kan  fortælle  det  til  de 
andre  missionærer.  Han  elskede  dem 
alle  så  højt.  Fortæl  dem  at  kirkens 
medlemmer  holdt  begravelsen  for 
ham. 

Jeg  husker  en  hel  del  af  hvad  I 
begge  fortalte  mig  om  livet  efter  dø- 
den. Måske  venter  min  mand  på  mig 
dér,  sådan  som  I  sagde  han  ville.  Jeg 
har  aldrig  forstået  alt  det  I  fortalte  mig, 
alt  det  han  så  gerne  ville  dele  med  mig, 
men  jeg  ved  at  I  begge  troede  på  at  det 
var  sandt.  Jeg  bor  hos  min  datter  og 
hendes  familie  nu.  Vær  sød  at  skrive  til 
mig  hvis  du  vil." 

Det  ved  du  jeg  vil,  søster  Dupont. 
Det  ved  du  jeg  vil.  □ 

(Denne  artikel  er  bygget  over  en  sand 
hændelse.  Navnene  er  forandret). 

Evigheden  er  lang  .  . 
så  tag  en  ven  med  dig. 


Del  evangeliets  budskab  i  dag 


Og  mens  de  var  på  vandring,  gik  han 
ind  i  en  landsby;  dér  var  der  en 
kvinde  ved  navn  Marta,  som  tog 
imod  ham  i  sit  hus. 
Hun  havde  en  søster,  som  hed  Maria, 
og  hun  satte  sig  ned  ved  Herrens 
fødder  og  hørte  på  hans  ord.  Men 
Marta  havde  travlt  med  meget  husligt 
arbejde,  og  hun  kom  hen  og  sagde: 
„Herre!  bryder  du  dig  ikke  om,  at  min 
søster  har  ladet  mig  være  ene  om 
arbejdet?  sig  dog  til  hende,  at  hun 
skal  hjælpe  mig. " 
Men  Herren  svarede  og  sagde  til 
hende:  „Marta!  Marta!  du  gør  dig 
bekymring  og  uro  med  mange  ting; 
men  ét  er  nødvendigt.  Maria  har 
valgt  den  gode  del,  og  den  skal  ikke 
tages  fra  hende." 

Luk.  10:38-42. 


